open-index/open-wikipedia-markdown huggingface dataset:
桓沖

晉太尉豐城宣穆公**桓沖**，字**幼子**，小字**買德郎**。後人或稱之**桓車騎**、**桓宣穆**。桓溫弟也。以晉成帝咸和三年生。與兄溫最洽，有才略，溫甚重之。從溫征伐，累功進寧朔將軍，鎮襄陽。沖佐兄溫破姚襄，襄部曲作亂潯陽，沖速擊之，事遂平。少頃，朝廷以沖鎮江州，在鎮十三年，爲政稱治。桓大司馬薨，晉孝武以沖爲中軍將軍、都督揚江豫三州軍事、揚豫二州刺史、假節，悉領兄溫舊部，時或有勸沖清除朝敵，一遂溫之遺志者，沖皆不從，在職以秉公稱，溫將葬，朝廷賜賻百般，沖并卻之。時謝安望高，輔政臺府，沖自解揚州而外鎮，是自去其勢也，譙郡諸桓皆以爲不可，苦諫之，沖并不納，其無私若此。遷車騎將軍、徐州刺史，鎮京口。與謝安并加侍中，升殿甲杖五十人。尋解徐州，移鎮姑蘇。苻堅西寇晉飛地涼州，張氏危殆，沖遣部曲討堅以救之，俄而張天錫不守，遂罷兵。遷沖都督河東軍事，領護南蠻校尉、荊州刺史，沖受命將鎮江陵，帝以厚餞之於西堂、謝太傅送至溧洲。沖在鎮，上表以江北之勢，變異無常，當輕守江北而全鎮江南，於是移上明。以劉波守江陵，楊亮守江夏。頃之，秦寇樊城、鄧、南鄉、魏興，所臻悉數拔之，沖遣南中郎將朱序擊堅，反爲所虜。由是愧甚，上書請解職，詔不許。沖乃遣部北伐堅於筑陽，拔之，進武當。尋以堅大軍南至，又以自疾，懼而歸鎮。時江州刺史新喪，謝太傅用人不才，沖自表爲江州，許之。旋遣石虔伐秦於襄陽，擒其太守并大小將帥二十九人，解送建康，拔六百戶而還，又伐魏興、上庸、新城，二郡太守伏降，新城太守北遁。三郡一時清晏，詔賜禮甚厚。太元八年，秦苻堅興兵百萬，傾國南征，投鞭斷流。沖自引荊州軍十萬擊其羽翼，以爲聲援。謝太傅時以兵災在睫，欲外示沉靜，遂不禮其功，復用謝玄、桓伊諸卿，沖皆以為年少不任，曰：遣諸不經事少年，衆又寡弱，天下事可知，吾其左衽矣！既而太傅擊北兵潰散，元功一舉，沖失其言，愧憤而薨，年五十七，贈太尉，謚曰**宣穆**。子嗣、謙、脩、崇、弘、羨、怡。初，沖嘗使人尋廬山，見二少年相隨長嘯，人曰：若不與言者，可速去，沖問之，不答，乃去。沖性素節儉，折節下士，言不及私。侄桓玄謀逆篡位，贈太傅、宣城王。
## 據
*《晉書 列傳第三十六》
*《藝文類聚卷十九人部三》
庖人

**庖人**，又謂**饔人**，治膳理餚者也。民以食爲天，三代先世，有彭鏗進雉羹，商有庖者伊尹作宰輔，梁惠王賞庖丁而得養生，易牙烹其子而悅齊桓，皆史例也。今肴有中、西、清真之分，庖者亦因類而別。今西洋謂庖者技進乎道者曰掌廚，技不足而業庖者曰烹者，古來中華未有此分，近世始多有引以爲制者。或有謂：佳餚之作，司廚六分，買辦四分。是以知料用之緊要也。洗刷、調劑、配搭、火候、呈色、器具、時節、補救，皆庖人之所司也，一室之內，掌五味齊全。庖丁解牛，目無全體，遊刃有餘，是以知廚道之進，在乎經驗，經而得其方，驗而明其用也。善庖者，以客爲師，烹飪無苟且。
## 考證
*袁枚《隨園食單》六節
魏應嘉

**魏應嘉**，字**示周**，號**賓吾**，明南直隸興化人，萬曆三十二年進士。授汝南府推官，巨豪某為民害，立除之。擢兵科給事中，抗疏請立東宮，又屢疏陳時務及輔臣失職狀。遷刑科，疏放宮女。天啟初，議泰昌年號以繼序承統，力爭存元，條奏三案事，侃侃言無顧畏。尋掌吏科主內計。進太常卿，代祠孟廟。歷大理太僕卿至兵部左侍郎，乞休歸。莊烈帝立序邊疆功，有恩賜，然竟不復起。裡居三十年，精研理學。歲飢，詣兩台為鄉人請命，質冠帔剔帶金市粟以賑，為士民倡。性孝友，既貴，雖親戚至貧賤者歲時必過之，遇諸途未嘗不下車。預自刻期沐浴，具衣冠端坐而卒，卒之日猶詩賦飲酒談笑如常時。
聖經 (基督教)

《**聖經**》，基督教之聖典也，又譯《**聖書**》。其書非出一手，乃歷世先知、宗徒賡續所作，撰者多佚其名。

全書分舊、新二約，計二帙。《舊約》本以希伯來、亞蘭文書就；《新約》則以希臘文書。猶太人不奉耶穌基督為救主，故無《新約》，獨尊《舊約》，稱《塔納赫》，其所錄篇目，實與新教之《舊約》脗合。蓋猶太教併十二小先知書為一，合撒母耳記、列王紀、歷代志之上下，及以斯拉、尼希米記，是以數僅二十有四；新教析而分之，計三十九卷。至若基督諸派，所認正典略殊：公教會奉四十六卷，正教會與科普特正教會則逾五十卷。凡新教所不錄者，公教尊為「次經」，副於首經之後；正教悉列正典；復有歷代託名之作，諸教皆屏諸典外，謂之「偽經」。

至若《新約》，自古定為二十七卷，歷來未之有易。及西元一九七八年，埃及出土《猶大福音》一卷，學者考信為古卷，然諸教派皆斥為異端，不入正典。聖經漢譯，公教有《思高本》，新教有《和合本》。至若正教會，曾於清同治三年迻譯，名曰《新遺詔聖經》，惟止於新約而已。

又有伊斯蘭教，與猶太、基督同宗亞伯拉罕。初亦尊前代諸經為聖，然謂今傳之《聖經》《塔納赫》皆遭後人妄改，真本久佚。故獨奉《古蘭經》與聖訓為準的。

## 據

分類:基督教
分類:猶太教
庾翼

晉征西將軍都亭肅侯**庾翼**，字**稚恭**，潁川鄢陵人，亮、冰弟也。或稱**小庾**、**庾征西**，**庾小征西**。有雅量，嘗歸家，失身墜馬，意色自若。蘇峻亂起，與兄亮等具奔溫嶠。亂平，授太尉府辟命，轉參軍，後遷任從事中郎。出鎮鄱陽，所在稱治。咸康五年，兄亮謀北伐，以翼鎮江陵。石虎南陷邾城，翼出奇謀輸糧草於石頭，圍既解，以勛封都亭侯。兄亮薨，朝廷以翼鎮武昌，翼終日勤恪，士卒百姓咸服之，府庫充實，爲時人所譽。久之，翼有平蜀之志，乃暗結燕趙，以圖天府，上表求鎮襄陽，詔不允，乃逕至夏口，康帝無奈何，加翼都督征討諸軍事，征西將軍，領南蠻校尉。建元二年，康帝崩，是年，庾冰亦薨，翼乃代領軍政大事，遣將征蜀，蓄力北伐。永和元年，計未行而薨，年四十一，臨終以子爰之領諸軍事，贈車騎將軍，諡曰肅。翼既薨，朝廷慮庾氏不從命，時議皆以桓溫爲可用之才，遂不從翼遺命。庾氏卒爲桓溫所代，兄弟三人，澤雖不被後，亦匡晉有功云。
## 引據
*房玄齡《晉書》
*劉義慶《世說新語》
司馬道子

晉太傅、會稽文孝王**司馬道子**，字道子，河內溫人，簡文帝少子也，母李氏。以興寧二年生。遙封琅邪王，實攝會稽國政。年未總角而爲謝安所重。謝公薨，有詔領揚州刺史，道子雖辭其爵而領其實。晉孝武每與之宴樂甚歡，政事皆付道子，群小咸集門下，朝官樹立，多由其意也。嘗遇桓玄於途，加以輕侮，遂爲玄所不齒。道子在府，營造窮極奢侈，帝幸其邸，謂之太過，竟不聽。小人善媚者，無論門第，皆得提拔。久之，孝武意乃不平，惟恃太妃恩寵道子，不敢加廢。道子由是意更肆矣。

孝武崩，安帝踐祚，國家內外眾事，動靜悉諮之。道子乃付政於近臣王國寶，自退帷後。國寶奸孽，勢傾臺府，兗州刺史王恭興兵清側。道子懼，收國寶、國寶弟緒，并其黨皆斬之以謝天下。恭乃罷兵。道子以恭擁兵自重，甚患之，引宗室司馬尚之、會稽王世子司馬元顯爲參謀，圖滅王恭，恭知之，復舉兵向京，時荊州刺史殷仲堪、豫州刺史庾楷、廣州刺史桓玄并應其舉。道子委軍元顯，討平王恭，每日醉酒而已。恭既平，其子元顯位居元功，賞賜百般，權勢益重。隆安三年，道子有疾，元顯乃陰去其職，官以虛位，道子時在醉鄉，混沌不知，及醒，悔之不及。尋進侍中、太傅。桓玄作亂，司馬元顯討逆不利，爲玄所害。道子亦以酣醉怠政，流徙安城郡，旋見殺，年三十九。諡曰文孝。道子六子，并爲桓玄所害，恭帝義熙元年，以臨川王子司馬修之嗣其爵。
## 據
*房玄齡《晉書》
司馬元顯

晉驃騎大將軍，會稽忠王**司馬元顯**，字**朗君**，河內溫人也。以孝武帝太元七年生。父文孝王司馬道子，母劉氏。尋進侍中，會王恭舉兵，自請討之，兵未發，恭息戈矣。翌年，元顯父司馬道子、譙王司馬尚之圖滅王恭，恭復舉兵，元顯慷慨謂道子曰：「去年不討王恭，致有今役。今若複從其欲，則太宰之禍至矣。」時人聞之，皆謂有晉明雄風，道子乃悉以軍政委之，進征討都督，統軍伐逆，功成，詔賜甲杖百人入殿，尋加散騎常侍、中書令。時年十六。

會其父道子醉生夢死，元顯廢其權而官以虛位，自掌朝柄，生殺皆從其所好，朝廷苦其行。復發三吳佃民移京充役，民苦其行。孫恩遂乘隙興亂。朝廷以元顯討之，不利。時道子居東府，元顯邸西府，由是西府客云集而東府客獸散。其擅權若此，宵小進媚，輒號之英傑，由是忠言斷路，矜位小人。復聚斂無度，國庫爲虛。尋加尚書令。孫恩圍建康，元顯據戰不利，茍得全。桓玄在鎮，遺書司馬道子，謂之相而虐。元顯覽其書，大懼，納張法順謀，將興兵討玄，遣法順伺劉牢之，牢之色異，法順勸誅之。牢之，元顯所素重，竟不從。及桓玄次潯陽，檄討元顯，京師戒嚴，元顯征，方登舟而玄軍大至，退屯國子學堂，翌日玄軍破宣陽門，眾人驚走，劉牢之降。乃奔相府，就擒於玄，玄付之廷尉，與子彥璋并遇害，年二十。恭帝踐祚，諡曰忠。
## 據
*房玄齡《晉書》
緬尼托巴省

**緬尼托巴省**，英言謂：Manitoba，人或簡乎曰緬省，或有稱之**曼尼托巴**、**馬尼托巴**者，蓋克里、奧傑布瓦諸部土語也。處北阿美利加洲之心，西鄰薩斯克徹溫，東界安大略，北有哈德遜灣。加拿大國一省也。加國有**草原三省**，緬省居之一席。地多原隰，曠而放野，散有印第安人居之。十七世紀，皮草商賈初至此，加拿大立國，隸西北地區，一八七零年，紅河之亂既平，置省。以降百餘年，移民大至，有英、法、漢、烏克蘭、意大利、德意志諸裔。一九一九年，美利堅國政蕭條，經濟不亨，殃及緬省，工人乃大罷工。眾自立緬尼托巴新民主黨以護民權。省治溫尼伯，市府在城中心景街，毗鄰華埠，省督一人，持節代英王事，號爲一省元首。省長一人，總理政務。渥京下院，有緬省十四席，上院六席。口計一百零二萬餘，民多操英語，亦有操法語者。是省重農牧，每歲收谷皆以為要事，別有製造、礦產、森林、能源、旅遊諸產業興榮焉。緬省入冬，氣甚寒，積雪半載不化，民以爲常。諸城、鎮多座南界，北走則略無人矣。有大湖曰溫尼伯湖。有河出焉，曰紅河。
王綝

唐石泉貞公**王綝**字**方慶**，琅琊臨沂人也，世出江東望族，晉丞相導三子洽之裔。曾祖褒，西魏破江陵，虜南渡衣冠眾人入秦。遂家雍州咸陽。祖鼒，父弘直。綝好學，著書二百卷有餘，治粵，唐世無出其右者。初，綝起拜越王府參軍，師任希古以學《史記》、《漢書》。武瞾踐祚，拜廣州都督。時廣州尚存蠻夷，其酋往往賄官以免訴訟，百姓苦之。復有航，每歲域外商賈往來不絕，以易珍寶，故都督路元叡以貪鄙，遂爲賈人所害。綝到任所，秋毫無取，并絕諸蠻賄賂之道，違者刑之，境內大治。則天聞而褒之曰：「朕以卿曆職著稱，故授此官，既美化遠聞，實副朝寄。令賜卿雜采六十段，並瑞錦等物，以彰善政也。」證聖元年，綝拜相，封石泉縣男。綝在內閣，頗通禮儀故實，嘗申正法令，數彈不軌。時有元功喪亡未殯，朝臣朝賀宴樂不見止，壞禮教，綝遂上書，則天納而申令，令既行，尚有手舞足蹈者，綝復彈之，朝中敬肅。則天知綝家門閥赫奕，屢就第訪書，綝奏曰：「臣十代從伯祖羲之書，先有四十餘紙，貞觀十二年，太宗購求，先臣並已進之。唯有一卷見今在。又進臣十一代祖導、十代祖洽、九代祖珣、八代祖曇首、七代祖僧綽、六代祖仲寶、五代祖騫、高祖規、曾祖褒，並九代三從伯祖晉中書令獻之已下二十八人書，共十卷。」則天悅納之，尋御武城殿示書，以爲盛會，覽罷，還賜綝，時人榮之。聖歷元年，復立太子於東宮，詔以綝兼檢校太子左庶子。明年，朝廷將講武於冬，因故延遲，至初春方行。綝遂以春月稱兵非禮，奏停之，則天深然其言。綝以長安二年五月卒，贈袞州都督，諡曰貞。綝十子，長子光輔，潞州刺史。少子晙，殿中侍禦史。餘并不顯。六世孫璵，肅宗朝入相。
## 考證
*《舊唐書》卷九十三
*《新唐書》卷一百一十六
王璵

**王璵**，琅邪臨沂人也，世爲望族，六世祖綝，則天朝入相。璵精通禮法，勉學以備時用。開元末，玄宗尊道，璵乃上書建議，玄宗深然之。璵既專鬼神事，嘗爲帝室祈福，由是被受寵遇。肅宗踐祚，以璵爲太常卿，多有賞賜。乾元三年，璵拜相，兼蒲州刺史，充蒲、同、絳等州節度使，中書侍郎、同中書門下平章事。璵以左道致位，肅宗每奉神明，皆以事賴璵，璵所言虛妄，時道士、巫女欲達者，往往附之。先是，肅宗體有恙，璵爲之占卜，乃遣女巫巡行天下，所在勾結收斂，放肆無度。巫到黃州，刺史左震苦之，未旦逕至其宿，盡斬邪徒數十，得穢金數十萬計，帝知之而不能加責。尋罷相，充刑部尚書。累遷太子少保、少師，大曆三年六月卒。曾孫摶，昭宗朝入相。
連環計

**連環計**者，非攻而累敵之計也。三十六計曰：將多兵眾，不可以敵，使其自累，以殺其勢。在師中吉，承天寵也。晉太傅謝安舉淝水之元功也，於兵力固不能敵，而朱序一號，前後惶懼，踵踐相及，秦人自累而敗，是連環之實用也。明人小說三國演義載王允、周瑜連環之計者，既失之史實，復錯會其連環之意，蓋附會耳。
魁北克省

**魁北克**，加拿大一省也，蓋印第安人**峽灣**之謂。處其國之東境，西濱哈德遜灣，東去大西洋未遠，南下即美利堅諸州。方圓一百五十四萬平方公里，諸省中列之第二，口七百九十萬，亦列天下之次席。民操法蘭西語者十九，間有英言者。奉天主教。治魁北克市，有大邑曰滿地可，北美名都也。是省律例與它省殊異，以省長獨開一府，組閣領政，號曰魁北克國民大會，其制猶總統之於邦國也。下置副總督一人，持節代行英王事。魁人多法裔，俗既同法蘭西，言語復不合於眾，割據之心乃生，立魁北克人黨。由是行公投，測民意，凡二回。雖獨立不果，然成敗不過毫釐之間耳。

分類:魁北克地方志
反間計

**反間計**者，蓋以其人之間反其人之身。間者，諜也。三十六計曰：疑中之疑。比之自內，不自失也。夫反間有二種，一以重金賄間者，變節而後用之。二則以虛爲實而亂其謀，取信於間者而反用之。杜牧注反間曰「敵有間來窺我，我必先知之，或厚賂誘之，反為我用；或佯為不覺，以示偽情而縱之，則敵人之間，反為我用也。」
陶鑄

國務院副總理**陶鑄**，號**劍寒**。湖南永州府祁陽縣人也。光緒三十四年生。父鐵錚，業煤、鐵營生，爲蕭耀南所害，妻曾氏。共和立國，鑄在勛臣之列，累官至國務院副總理、宣傳部部長，加政治局常委。文革亂起，爲陳伯達、康生、江青所誣，座莫須有罪繫獄。一九六九年十月，鑄疾篤，旋卒，壽六十一。一九七八年，鄧小平撥亂反正，十二月，中共中央副主席陳雲總百官致悼於京。鑄三子，皆付他人，不知所終，女斯亮，統戰部六局副局長。鑄工詩文，治聖賢學，有文集行於世。

鑄少入黃埔軍校治兵學，五期卒業。民國十五年，入中國共產黨，南昌起義、廣州暴動，鑄所在有功。民國十九年，鑄自引死士十二人劫廈門獄，殺獄卒二十餘人，救共產黨員四十餘，全身而退，輿論譁然，是爲廈門大劫獄。民國二十二年，共產黨移鑄上海，尋爲國民政府所收，繫獄無期。民國二十六年，鑄出獄，歷任新四軍要職。民國二十九年，鑄赴延安。中央以鑄爲軍委秘書長、總政治部秘書長兼宣傳部長。民國三十四年八月，鑄引輕軍走晉、冀至山海關，九月，出關赴平津之役。三十五年正月二十一，中央以鑄使北平，會其守將傅作義，翌日，和議成，收國民革命軍北平守軍二十五萬。五月，加鑄華中局委員，鎮武漢。

一九五五年，以鑄爲廣東省委書記，尋加軍區第一政委、軍區黨委第一書記。一九六五年夏六月，中央召鑄赴京，加國務院副總理，入相，司文教事。四月，以鑄使越南。一九六六年，中央選鑄政治局常委，列周恩來之次。鑄在閣，每與四人幫有隙，遂爲王力所銜，一九六七年，以誣下獄。移之合肥而卒。
陽明學

**陽明學**，**心學**也。肇自有明先儒陽明子王守仁。其學廣播四海，延及今日，儒門一宗也。夫心學者，以心爲理，心外無物。陽明曰：「心即理也。天下又有心外之事，心外之理乎？」物事之本之謂心，心中無私之謂得天理。總而言之，是謂純天理之心。陽明以世間萬象，皆於物事求至善，未免有涯追無涯之殆，故曰：至善只是此心純乎天理之極便是。陽明深歎知行剝離，不在一所，知其理而不能踐之，知事愚而不能改之。遂申古人**知行合一**之說曰：知是行之始。行是知之成。朱子理學多求事之盡善，而心學倡**格物以誠**，日常之事皆作格物待之。事父母，和六親，治文學，先能矢志於心之至善，而後致之天理，故陽明謂：身之主宰便是心。心之所發便是意。意之本體便是知。意之所在便是物。由此，陽明乃復推**凡人爲聖**之說，此蓋謂，爲聖人者，雖才量之有差，良莠之有不齊，倘能存乎天理，則人人爲聖也。心學播於四海，日本、朝鮮皆有之。
華盛頓哥倫比亞特區

**華盛頓哥倫比亞特區**，合眾國之都也。創於一七九一年，居波多馬克河濱，介馬里蘭、維吉尼亞二州之間。名源開國元勳華盛頓。為聯邦政事之所，兼邦邑之職。
## 輿地
華京處波河之畔，東鄰馬邦，西界維邦。疆域方圓百七十餘里，地平如砥。四序分明，夏暑冬寒。川澤交錯，林木蒼翠。
## 建置
肇基一七九一年，延勒方氏規畫城制。創始僅數千人居，歲月遷易，日益宏敞。屢經兵燹，幾遭劫難，然輒得再造。迄今二百餘載，規模宏闊，煥然大觀。
## 政制
立市長、議會。然隸屬聯邦，無國會投票之權，民主猶缺一臂。邦國三權分治，政、法、獄諸署，咸設於斯。
## 民俗
闔城居民約七十萬。以官署、遊藝、貿遷為業。然貧富懸絕，民生多艱。宵小肆虐，閭里不寧。有司雖屢興利革弊，然瘼疾仍存。
## 學術
博物諸館林立，圖籍汗牛充棟。史密森學會設十九院，珍藏宇內奇珍。國會藏書億計，域內外碩學所艷羨。諸邑學府聲聞遐邇，乃育才之淵藪。
## 營造
國會之阜巍峨，白宮雄峙，華氏紀念柱摩天攖雲。林肯、傑佛遜紀念堂，俱極宏麗。長橋飛架川上，高樓聳立雲間。新舊制並存，瑰麗莫名。
## 道路
輿圖通達，車舟便利。地下鐵絡繹不絕，公路縱橫如織。三大飛館環伺四方，通航八表。江上橋樑飛架，利往來之便。
## 勝跡
國家廣場綿亙兩里，碧草如茵，景色怡人。春日櫻華爛漫，遊人摩肩。波河之濱，泛舟可樂。岩溪之園蒼翠蔥蘢，實閭里遊息之所。
## 物產
雖非工賈雄都，然百貨俱集。珍饈名肆雲集，五洲美味薈萃。工藝、紀念之肆林立。田疇雖寡，然四鄰供輸，無所不有。
## 文藝
梨園、絃歌之館林立，雅調笑傲時有所聞。丹青、展覽之所甚夥，古今華夷藝術薈萃。騷人墨客之集亦屢見不鮮。包羅萬象，足展文化之華。
## 據
*撮譯自英文維基相關文章
墨子閒詁

《**墨子閒詁**》十四卷，清孫詒讓以墨子「傳誦既少，注釋亦稀，樂台舊本，久絕流傳，闕文錯簡，無可校正，古言古字更不可曉」，於是「覃思十年」，集中西諸家說，斷以己所興，得成《墨子閒詁》十四卷。蓋墨子校本也。間者，發其疑忤；詁者，正其訓釋。矯訛字六百四十餘處，時人美之。黃紹箕評《墨子閒詁》曰：「先生此書，援聲類以訂誤讀，採文例以移錯簡，推篆籀隸楷之遷變，以刊正訛文，發故書雅記之晻昧，以疏證軼事。」俞樾嘆此「自〈墨子〉以來，未有」之書。
明鄭

**明鄭**，從屬南明，平國公、戶、兵、工三部尚書鄭芝龍，延平郡王、賜國姓爺鄭成功據閩浙，內臣明而外抗清。傳祖孫四代，爲清所亡。其承明制，宗安宗、昭宗正朔，置六官，文官可達六部主事，武官可達一品。驅荷蘭人於臺灣，置承天府二州，曰萬年州、天興州。三藩亂起，延平郡王鄭經戰清軍於閩粵，不敵而返，尋薨。子克𡒉監國。克𡒉剛毅果決，處事秉直，眾將皆忌恨之，意將另立，部將馮錫範乃舉兵反，弒克𡒉而立其弟克塽爲主。永曆三十七年，鄭氏奉表降清，清廷以之爲海澄公，國除。
面書

**面書**，又譯**臉書**，所以交結朋友，同遊網絡者也。在籍者十餘億。凡載影像兩千百九十餘。奠基者，馬克·祖克柏、愛德華多·薩維林、克里斯·休斯，美國猶裔也。

公元二〇〇四年二月四日，臉書初接萬維網，哈佛諸生首唱其先，一月之間，校內未有不知臉書者。旋有波士頓諸學聞風而至，名聲日隆。久之，大學、中學、公司之內，人人相傳。二〇一〇年三月，通國網絡，瀏覽臉書者最多。及今，普世網民，凡年至十三，皆可註冊。有未達者，欺示年歲，臉書亦縱。由是風靡寰宇，世風為之一傾。後或有以臉書作惡非為者，為世所不容，故今學校之內，多頒禁令止之，以防萬一。
## 辨名
夫面書者，在臺爲**臉書**，西岸則**臉譜**，港澳曰**面書**，馬國謂之**面子書**，星島謂**面簿**。
通幾

**通幾**，今通稱**哲學**。英言philosophy，語源希臘，猶言愛智，故舊譯**愛智學**。昔者，希儒蘇格拉底氏講學，有來辯者，自號智者，蘇氏斥之以「汝但逞智者也，予則愛智」，傳斯名所由來也。中國之哲學，或謂與西洋分界不同，或名之**道學**，而哲學亦舊譯**窮理學**、**性理**、**理學**者，即猶儒門之事。今譯哲學，語源日本，初作**希哲學**，取賢之謂，後略言哲學。

哲學者，至理之學也，與格致相待相應，而推極乎真理。格致者，質測也。《物理小識》云：「通幾護質測之窮」。而於其大義，則各家別說，紛然不相與謀。章太炎考印度語，謂哲學明見之事也，意近佛教。嚴復譯天人，則又取通兩間。至於馬克思氏，謂：「哲學，意理也，以明天人之際，以通古今之變」。然英人羅素則謂：「哲學，神理、質測間事業，用理性思惟，而與玄學、科學相分野」。後現代諸家，則謂為學術一種，創意之所歸也。

通幾既深，學術皆吾用也。以明世界之本源，以立科學之門路。泰西史家，正謂科學乃哲學之苗裔，及其羽翮，始開別宗，其意則本於此。而哲學不居定法，則無所措手足，故綜論其原則，以成懸案數宗，計開：肇之者誰、用之者何、其證安在、論據豈足、而於人類何有哉。此皆哲學疑義，而深關科學、宗教者也。

大抵哲學所治，古來三分，一曰形而上學，一名玄學；再曰知識論，猶古之量論；三曰倫理學，舊譯義理。善通機者，常洽理則，亦復博學，故雖聖賢，猶患不可以多方。能多方，則革命致中，移風易俗，其功非所限量。故天下廣心胸、定崇信、述願景之事，莫哲學若也。

## 據
金華市

**金華市**，地級市也。雅稱曰**八婺**。在浙江省心腹之地，處錢塘江以南。口五百四十萬。城名典出玉臺新詠：金星與婺女爭華，故曰**金華**。有東陽江過其境。其境有屬市曰義烏市，天下家常用貨之大集也。

## 沿革
三國吳寶鼎元年，置東陽郡治長山縣。南朝梁，置縉州，入陳改婺州。而來諸朝更迭，元至正十八年，明太祖在兩浙，稱金華府，明、清因之。領縣八。民國元年，廢金華府。三年，改置金華道。民國十六年，廢道，諸屬縣并歸省直轄。民國三十八年五月七日，中國人民解放軍克金華。置浙江省第八行政區，尋改金華專區。一九六八年四月，稱地區。一九八五年五月，廢區置市。今轄兩區、四市、三縣。市治婺城區。

## 政區

*市轄區二：婺城區、金東區
*縣級市四：蘭谿市、義烏市、東陽市、永康市
*縣三：武義縣、浦江縣、磐安縣

## 它典
* 金華市政府
衢州市

**衢州市**，浙江省地級市也，處浙西。東毗金華，常合稱之曰金衢。孔氏南宗家此，承襲迄今不絕。

## 沿革
隋季亂世，東海郡漁人李子通割據東南，始置衢州，名從州西三衢山。建炎宋室南渡，孔聖奉祀亦從遷至衢。明清皆因之，稱衢州府。民國三年，廢府。以本府隸金華道。十六年，廢金華道，本府諸縣直隸浙江省。以降更易無常制。民國二十四年，置省第五區行政督察專署，轄衢縣、龍游、江山、常山、開化、壽昌、遂昌、淳安八縣。三十五年，改衢州綏靖公署。民國三十八年，復改省第三專員公署，治所遷金華。一九四九年五月七日，解放軍克衢州城。以衢縣為衢州市。一九五五年，省衢州一市六縣入金華地區。一九八五年，廢金華地區，以故衢州府地為衢州市，轄衢、江山、常山、開化、龍遊、柯城。計兩區一市三縣。

## 政區

*市轄區二：柯城區、衢江區。
*縣級市一：江山市。
*縣三：龍游縣、常山縣、開化縣。

## 它典
* 名古屋市政府 

分類:浙江省區劃
明熹宗

**大明熹宗悊皇帝**諱**由校**，神宗顯皇帝長孫，光宗貞皇帝長子也。母孝和皇太后王氏。萬曆三十三年十一月生於大內。神宗聞之喜，昭告天下。及神宗大漸，遺詔立帝為光宗儲，不行。泰昌元年九月，光宗崩，群臣奉帝即位，改元天啟。熹宗踐祚之初年方十五，無德基以服人，治世七載，內用司禮監擅權，閹黨、東林黨爭不絕，士林苦之。帝性敦厚，手足間尤為和睦。好為木工，意之所及能奪天工，然怠廢政事，萬端皆付魏忠賢之徒。淫祀遍地，由是國運大衰。女貞北寇明境，數年之間，一無寧日。及天啟六年五月初六，京師西南隅王恭廠橫罹災異，死傷兩萬餘。中外震駭，帝乃降詔罪己。天啟七年八月，帝大漸，詔立皇五弟由檢即皇帝位，以魏忠賢，王體乾為顧命。崩，年二十三。群臣上諡曰達天闡道敦孝篤友章文襄武靖穆莊勤悊皇帝，廟號熹宗。
## 東林黨禍
天啟三年，以東林黨人趙南星考京官績效。南星性耿直，在職有非違者多加廢黜。尋加南星吏部尚書。時司禮監魏忠賢擅權，南星嘗直犯其言，由是嫌隙乃生。東林勢既盛，高攀龍、楊漣、左光鬥在等在朝，群小切齒而欲除之。天啟四年，東林黨楊漣上魏閹二十四大罪狀疏，忠賢震怒。趙南星請休，詔不許。尋奏南星十大罪，復奏其東林顧憲成、孫丕揚諸人，并貶抑之。天啟五年，閹黨興汪文言獄，七月，執楊漣、左光斗、魏大中下錦衣衛鎮撫司，俱用全刑，腦為釘鎖所貫，死狀慘異。冬十二月，作東林黨人榜，海行天下。南星亦被誣陷，賴親故相濟，得出戍代州。子清衡戍莊浪、外孫王鐘龐戍永昌。自是，東林君子在朝者咸遭罷職，顧憲成等歸籍講學。閹黨於朝堂之上，勢極盛。

## 女貞犯境
天啟元年三月，女貞陷明瀋陽，守將尤世功、賀世賢死之。明戰女貞於渾河，王師敗績，在陣諸將殉國。須臾，女貞復克遼陽，京師戒嚴。天啟五年春正月，女貞克旅順。六年，女貞圍寧遠，賴袁崇煥等據守得全。二月，加崇煥僉都御史，專理軍務，駐節寧遠。天啟七年三月，女貞寇朝鮮，五月，女貞圍錦州，擊寧遠，不克，圍乃解。

## 天啟民變
天啟元年，永寧宣撫使奢崇明據重慶反，亂軍陷合江、納溪、瀘州、興文。官軍敗績。是月，崇明亂軍圍成都，令石砫宣撫使秦良玉討之。十二月，調湖廣官軍入蜀平亂。天啟二年春正月，崇明部曲羅乾象投誠，邀王師共擊之，成都圍解。二月，安邦彥作亂黔中，圍貴陽。秋九月，四川總兵官楊愈懋擊蜀賊於永寧，不克死之。及是年十二月，官軍平山東賊徐鴻儒、貴陽圍解。天啟三年，秦良玉敗奢崇明於永寧，崇明南走黔中，與安邦彥互成狼狽之勢。以降數載，官軍進剿不利，終熹宗一朝為害西南，是為奢安之亂。
華國鋒

**華國鋒**，山西交城人。民國十年生。原名**蘇鑄**。

民國十六年，失怙。

民國二十七年，見日寇之侵，毅然投身抗日之戰，入「中華救國抗日先鋒隊」，取其名，更名華國鋒。後授交城縣委書記之職。

一九五九年，謁主席毛澤東，毛氏甚喜之，拜湖南省委書記處書記。

六九年，遷中國共產黨湖南省委第一書記、中國共產黨中央委員會委員。七三年，遷中國共產黨政治局委員，任警察總長。七五年任參知政事（國務院副總理）。七六年一月，周恩來薨。真除國務院總理，獲毛澤東授「汝辦事，我放心」之紙條，以為毛氏信任之據。四月，任中國共產黨副主席、國務院總理。九月，毛氏崩，執國政，繼共產黨主席、三軍之帥。令逮四人幫，止文化大革命，民曰「英明領袖」。華為固權力，倡「兩個凡是」，言必遵毛澤東之旨，必守毛澤東之令，民有怨。

七八年，鄧小平、陳雲復職，與華氏內爭。鄧氏倡「實踐論」抵「兩個凡是」。十二月，中共開十一屆三中全會，議決鄧氏代華氏領國政，華雖為國主，已無實權，徒空名。

八零年，鄧氏權力日固，華遂辭中國共產黨主席職、國務院總理。胡耀邦，趙紫陽代之。鄧小平任軍委主席。

嗣後，華氏深居簡出，不預國政。二零零八年逝於北京，年八十八。
舟山市

**舟山**，浙江省地級市也，在寧波東境海上，中華第四大嶼。以其形若舟楫，故名之。有釋教名山普陀山在其境，復有桃花島一嶼，攬勝處也。

## 沿革
唐開元二十六年初置翁山縣。宋熙寧六年，改翁山為昌國縣。明洪武二十年，廢縣，其民皆內徙。清康熙二十六年復置縣，曰定海縣。道光中，升定海直隸廳，及民國立，復降為縣。民國三十八年，析定海縣境為定海、滃州兩縣，馬跡山以北屬江蘇省嵊泗縣。民國三十九年，國民軍棄島退守，旋為人民政府所取。改隸寧波。一九五三年，政務院令置定海、普陀、岱山三縣，割嵊泗入浙江境，是為舟山專區。一九五四年，割象山入舟山境，尋改隸台州。一九五九年，合舟山四縣為舟山縣。一九六零年，省舟山入寧波境。一九六二年，復置專區。設定海、普陀、岱山、大衢、嵊泗五縣，一九六四年，省大衢入岱山、嵊泗兩縣。一九六七年，升專區為地區。一九八七年，國務院廢定海、普陀二縣，置市。轄二區二縣。

## 政區

*市轄區二：定海區、普陀區
*縣二：岱山縣、嵊泗縣

## 它典
* 舟山市政府 

分類:浙江省區劃
錦衣衛

**錦衣衛**，雅稱**緹騎**。上十二衛親軍、二十六禁軍之首也，掌侍衛、法駕、鹵簿、巡查緝捕。朝賀、朝宴時，得刃侍列於左右。每拿要犯，皆下**駕貼**，是貼乃刑部所批，未得貼者，雖帝王之意猶不能從。錦衣衛指揮使一人，雅稱**緹帥**，衛士鵝毛錦衣，承襲元制。配繡春刀。東廠置旗校，人員由本司調撥，兩相交結，同心共事。或有合稱之**廠衛**者。初以明洪武元年置儀鑾司，尋改拱衛司，隸親軍都尉府。洪武十五年，置十二衛親軍，改拱衛司為錦衣親軍指揮使司，遂定名，不隸都尉府。威權甚重，洪武二十六年，太祖懼之無節制，乃詔內外獄無得上錦衣衛，大小咸經法司。本司事悉歸刑部處置。天下如遇甘霖。永樂中，明成祖既起於藩王，頗得委任之重。都指揮使紀綱等，廣佈耳目，日覘懷異心者，恣意為非。英廟、憲廟兩朝，得與刑部、都察院、大理寺會同審理重案，由是刑部為之所制。憲宗成化中，令北鎮撫司所司刑罰、訟獄無需上報本司，儼然獨立於外矣。及後本司所擬令下行者，皆由北司先具其文，本司唯批閱而已，不預正事。至武宗正德中多著飛魚服。世宗肅皇帝南巡，翊衛悉出本司。明季熹宗朝天啟中，大為魏忠賢之黨所用，東廠所捕悉送錦衣獄。士人聞下北鎮撫司獄者，莫不膽寒。思宗崇禎中，錦衣都指揮使駱養性發閣臣周延儒玩忽職守事，有功。安宗簡皇帝踐祚，詔廢之。
## 品秩
*指揮使一人，三品。
*同知二人，從三品。
*僉事三人，四品。
*鎮撫二人，五品。
*所千戶，五品。
*副千戶，從五品。
*百戶，六品。
*鎮撫，七品。
## 屬司
*北鎮撫司。永樂中設，司訴訟、系獄事。
*南鎮撫司。永樂中設，司軍需、匠作事。
*經歷司。司文書、檔案事。

## 考證
*明沈德符《萬曆野獲編卷二十一》
*明王世貞《錦衣志》
台州市

**台州市**，在浙東，屬地級市。濱東海。有椒江、黃岩、路橋三鎮，舊治臨海市。

## 沿革
唐高祖武德五年置州，以其境天台山得名，曰台州。及宋室南渡，以臨海為陪都。明洪武元年改元台州路為台州府。仍治臨海。清因襲之。民國元年廢府。三十七年，改浙江省第六行政督察區。西元一九六二年，置台州專區。七八年，改台州地區。八一年，立椒江市。八六年，以臨海縣為臨海市。九四年，以溫嶺縣為溫嶺市。是年夏七月，升台州地區為台州地級市。遷治椒江區。以故椒江、黃巖二市為椒江、黃巖、路橋三區。二〇一七年，以玉環縣為玉環市。

## 政區

*市轄區三：椒江區、黃巖區、路橋區
*縣級市三：溫嶺市、臨海市、玉環市
*縣三：天台縣、仙居縣、三門縣

## 它典
* 台州市政府 

分類:台州市
克拉拉·奧斯瓦爾德

**奧斯瓦爾德**氏，全名**克拉拉·奧斯文·奧斯瓦爾德**，幻設之人，見於不列顛影剧《神秘博士》。十一世及十二世博士侍從。首見於此劇第七季，劇集《達雷克斯之庇護》。初，奧氏馭星艦阿拉斯加，不意艦毀於難。艦員倖存者，唯奧氏而已。於是流落銀河之邊鄙，有星號曰達雷克斯，罪犯流徙之所也。於是博士聞而往救之於水火。竟為達星盜賊所劫，諸盜復圖化奧氏為半機械人，謀卒敗。博士等安堵如初。
拿破崙二世

**拿破崙二世法蘭索瓦·約瑟夫·夏爾·波拿巴**，法蘭西第一帝國皇帝拿破崙一世長子也。以一八一一年三月二十生於杜伊勒里宮。初封羅馬王。旋立為太子。一八一三年，拿破崙一世戰俄、普、英、奧於萊比錫，敗陣。次年，諸國盟軍克巴黎，廢拿破崙一世。頒詔退位，以太子入繼大寶，皇后攝政。令未行，波旁氏復辟。后乃協太子歸其領帕爾馬，尋徙居神聖羅馬帝國維也納，封帕爾馬親王。一八三二年六月二十二，親王以疾薨，年二十二。二世以沖齡涉世，未及踐祚而見廢。故諸史家多不以為真主，唯波拿巴遺老追加廟諡而已。
鄧小平

，舊名，後改。人。清光緒三十年生。

民國七年，赴就學。結識等共產同志。民國十五年，赴中山大學習俄文、史學。

民國三十八年，主淮海、渡江之役，奠共產黨之勝機。

公元一九五六年，任中國共產黨中央政治局常務委員。六六年，文化大革命興，負「資產階級司令」之名受眾批鬥，長子亦致腿廢。六八年，免官。

七二年，上書言事，並誓告永不翻案，復職。

七六年，恩來薨，四五運動生。四人幫谮策四五運動，復免官。

七八年，中共開十一屆三中全會，執國政。揭櫫改革開放之纛，不復「以階級鬥爭為綱」，倡「對外開放，對內改革」。乃施「包產到戶」，置經濟特區，以引商賈。

八一年，任中央軍委主席、以帥三軍。以胡耀邦、趙紫陽、李先念任中國共產黨總書記、國務院總理、國家主席。

八六年，學潮紛起，囂然反共，鄧氏倡「清除精神污染」、「反對資產階級自由化」，用是衛國。

八九年四月，逝。念之者眾，以北京尤甚。學子聚天安門廣場，力倡憲政，遏貪腐，多有反共之為。五月，蘇共首訪華，會之，交惡乃止。六月，命中國人民解放軍平之，遘傷亡者詵詵，世傳死者千百，或為惡謠。

九二年，睹黨內鬩牆將擾改革，以九秩高齡南巡，聲言「不改革死路一條」，力倡社會主義市場經濟，及後，貨殖越之盛。 

九七年，薨。
季羨林

**季羨林**者，中國語言學家、文學譯家，精梵文、巴利文，民國元年生於山東臨清。

十九年，入清華大學，師從陳寅恪、吳宓，習梵文、研佛經。

二十四年，入德國哥廷根大學，仍修梵文、佛學。三十年，取博士銜。更研吐火羅語。後五年，返國，任北京大學教席，執教東方語言文學系。

迨中共立國，西元一九五四年，任中國科學院院士。一九六六年，文化大革命起，紅衛兵斥為「反動學術權威」，受批鬥，苦甚。

一九七八年，復執教北京大學，兼司業。

二〇〇九年，卒於北京，享壽九十八。

分類:山東省列傳
明神宗

**大明神宗顯皇帝**諱**翊鈞**，穆宗第三子也，以嘉靖四十二年八月十七日生於大內。自太祖立國至神宗，十有三代矣。穆宗不壽，方踐祚數年而崩，時太子幼沖不能理事，穆宗乃令閣臣張居正等佐之。而來四十八載，皆神宗治世。於明帝間在位最久。國運盛衰，成王敗寇，亦盡在神宗一朝矣。萬曆中，國有**三大征**，曰萬曆朝鮮之役、寧夏之役、播州之役。此三役，明師皆全勝而歸，是亦有明之極盛也。神宗登極之初，兢兢業業，能守祖訓，加以垂簾聽事，名相宰輔，於是九州回春，國情為之一振。號曰**萬曆中興**。萬曆十年，內閣首輔張居正薨，由是無人復可規勸神宗矣，帝性好貨，豪奢放縱，疏於國事。漸而四方不修，六曹皆廢，法不由矩。史曰：「數年以來，御用不給。今日取之光祿，明日取之太僕，浮梁之磁，南海之珠，玩好之奇，器用之巧，日新月異。」其**怠政**可見一斑。復加寵閹人，以致有協王命而掠民財者，比比皆是，黎庶苦之。故明史有「明之亡，實亡於神宗。」之歎。萬曆四十八年七月丙申日，帝崩於弘德殿。群臣上廟號神宗，諡曰範天合道哲肅敦簡光文章武安仁止孝顯皇帝。帝在位四十八年，壽五十有八。偕孝端皇后同葬定陵。
## 政事
萬曆初載，帝年尚幼，以中極殿大學士張居正、孝定太后李氏輔政。居正在朝日久，穆宗朝業已參預國是。萬曆元年，居正行「尊主權，課吏職，行賞罰，一號令」之政，頒考成法，「立限考事」、「以事責人」，裁減冗官，能吏皆得其所用，國家政令復得海行。萬曆九年，從張居正議，令天下行一條鞭法，諸稅和合，按畝征稅，收征以銀也。由是雜捐斂跡，國庫充盈。

神宗怠政事，不視朝三十餘載。史上罕見。萬曆十年，顧命臣、內閣首輔張居正卒，神宗意始怠。萬曆十四年以降，常朝漸廢。萬曆十七年正月元日，帝罷朝賀，由是百官雖元日而不得謁。十二月二十一日，大理寺左評事雒於仁上**酒色財氣四箴疏**曰：皇上無宜自解，何以信天下，而服沂之心耶！此其病在貪財也。次日，東閣大學士王家屏復奏一本，帝不悅，由是委居深宮，不復升殿矣。以降三十載，雖閣臣猶不得面聖，在朝士人多不識龍顏何似。事無巨細皆放司禮監承辦。帝好聚無度，課稅繁重。有稅目曰**礦稅**者，為奸猾之徒所用，偽作官府，強征民膏民脂。上下清濁，在所皆難免之。張居正雖得全壽，其家亦橫遭抄空，母子殘破，所餘唯田十畝耳。省部缺員未之補，至萬曆三十年，南北兩京缺尚書計三員，侍郎十員；各地缺巡撫三員，布政使、按察使等六十六員，知府二十五員。萬曆三十五年，罷首輔沈一貫，翌年，首輔朱賡卒於任。時臣在閣者，唯禮部尚書葉向高一人，號曰獨相。是亦前所鮮有之例也。

## 征伐
萬曆三大征，皆死生存亡之役也。萬曆二十年年，寧夏副總兵哱拜、指揮使哱承恩焚官署，殺巡撫，連陷河西四十七堡，佔寧夏為王。朝廷討平之，是為寧夏之役。是年也，日本國攝政豐臣秀吉征韓，明廷以「倭寇之圖朝鮮，意實在中國，而我兵之救朝鮮實所以保中國」遣軍援朝，至萬曆二十六年始平。是為萬曆朝鮮之役。萬曆二十四年，播州宣慰使楊應龍乘亂抗命，作亂湖廣西蜀，萬曆二十七年，以貴州巡撫郭子章、湖廣川貴總督李化龍等討平之。是為播州之役。自是，明廷三征全勝，四方懾服。然三征接種，國用不濟。以降三十年，女貞為患北境，朝廷征伐無力。
## 攷
*《大明神宗顯皇帝實錄》
*《明史》
東緝事廠

**東緝事廠**，略云**東廠**。設置年月本不可考，或云以明成祖文皇帝永樂十八年設。史家多是之。成祖廢惠帝，患人心之未服，乃加設廠衛，立之於京師東安門北，萬曆初葉，司禮監馮保增置一所，號內廠，永樂中所建者號外廠。以宦官用事，號曰**欽差總督東廠官校辦事太監**，簡稱**廠公**、**督主**，亦有便稱東廠太監者。緝拿逆賊、尋訪奸惡，剷除妖言。東廠之所司也。掌刑千戶員一人、理刑百戶員一人，謂之**貼刑**。隸役四十餘，皆取錦衣中狡黠稱最者任之，役長曰**檔頭**，下復有幹事若干，號曰**番子**。相為狼狽。廠員悉由錦衣衛調撥。士庶為之逮捕者，賄貨可免。無力給予者，送錦衣衛北鎮撫司獄，凡入是獄，刑罰之酷十倍刑部，故倖存者鮮矣。成化中，憲宗設**西緝事廠**，權逾東廠而人員倍之，以汪直提督，成化十八年廢。武宗正德初，劉瑾於惜薪司外廠、榮府舊地加設**內辦事廠**，旋於正德五年見廢，此二廠前後皆不過數年，制與東廠略同。

## 屬官
*欽差總督東廠官校辦事太監
*掌刑千戶、理刑百戶
*隸役：
**檔頭
**番子

## 引用
無量壽經

《**佛說無量壽經**》，淨土宗經典。略云《**無量壽經**》，亦稱之《**大阿彌陀經**》。側淨土五經一論屬，淨土宗之修行，其理據大端在斯。
鎂

**鎂**者，化學元素也，符號Mg，原子序十二，屬鹼土金屬。色銀白而有光，略可延展，質疏，大有離子化之勢。

置之於空氣，則薄膜生其表，是故為空氣所難併。從醇、水得氫氣也。焚之以帶、粉之狀，強光生焉。置之熱氮中，則生三氮化二鎂。與鹵素反應甚烈，亦可併硫。EDTA滴定，檢測之法也。

## 同位素
同位素者十又三，自鎂二十至鎂三十二。其性唯鎂二十四、鎂二十六、鎂二十七是穩定，餘者咸有放射性。
氧化物

**氧化物**者，無機化合物也，并負價氧離子、另一元素而為之。觀鐵鏽（Fe2O3）、鋁鏽（Al2O3）者，常氧化得之。盈於大地，環宇之固體亦然。

氧離子者（O2−），氫氧根之共軛鹼也，逸時甚鹼，亦不安於水溶液。

## 性
不導電，難溶水，單質者并氧而為之，灼氫氧化物、碳硝酸鹽亦可得。非金屬氧化物者易水解。

從鹼為鹽、水者，酸性氧化物也；從酸為鹽、水者，鹼性氧化物也，而酸鹼皆可從者，兩性者也。

分類:氧化物
宋孝宗

宋**孝宗紹統同道冠德昭功哲文神武明聖成孝皇帝**諱**昚**，字**元永**。太祖大孝皇帝七世孫，秀安僖王偁次子也。帝以建炎元年十月戊寅生於秀州，初名**伯琮**。

建炎四年，元懿太子薨，高宗膝下無子。乃選太祖宗枝伯字輩者入內養之，紹興二年五月，帝中選，年五歲。尋賜名**瑗**，除貴州防禦使。紹興五年，高宗立資善堂於內裏，使讀書。以範沖兼、朱震為傅。封建國公，授保慶軍節度使。紹興十二年，封普安郡王。

紹興十三年，秀王偁薨，帝居喪三年。十六年，還於大內。尋授常德軍節度使。三十年二月，高宗立帝爲皇子，更名**瑋**。封建王，授甯國軍節度使。帝素憤金人跋扈，時兩淮失守而朝臣恬然無進取之意，帝乃自請為前鋒討敵。惟直講史浩力陳太子將兵之不宜，高宗意乃解，使帝扈從之建康，諸將識之。

紹興三十二年五月，立帝爲皇太子，改名**昚**，賜字元永。昚猶晟也。時高宗在位既久，有禪意，自金主完顏亮擾邊事平以來，意更甚矣。遂於是年六月降御劄禪位，退居德壽宮。帝旋踐祚，改元隆興。五日一朝德壽宮。奉太上甚謹。太上悅而嘉之曰：「吾付託得人，無憾矣。」是月，史浩拜相。尋用浩策，詔中原諸州豪傑，許以封王賜爵。二月，盡黜秦檜舊黨。官府減俸，以資軍需。夏四月，帝詔張浚入對，將北伐。以白金二十五萬資江淮都督府。五月，張浚渡江。李顯忠進擊宿州，宋金鏖戰於宿，宋軍諸將臨陣亡走者眾，旋大潰於符離。北伐不果。七月，奪宿州亡走將校官銜。是月，籍沒李顯忠家。賜還岳飛故家產業。秋八月，金人請還宋軍北伐所復海、泗、唐、鄧四州，不許。冬十月，朝廷集百官議和議事，是月，立皇后夏氏。十二月，以張浚為尚書右僕射，都督江淮軍馬如故。朝臣盧仲賢擅割四州於金，奪官繫獄。

隆興二年春，宋金和議始。詔長江上游守邊諸將嚴防北兵，勿先釁事。以張浚視軍江淮。四月，帝定志議和，罷江淮都督府，張浚并罷。六月，朝廷欲棄唐州、鄧州，虞允文在鎮，受命不從。七月，撤海州、泗州戍軍。自是年入夏以來，江淮水患不息，詔振之。八月，張浚薨。冬十月，帝以金人國書格式不正，拒之。是月，金兵渡淮。十一月，金人連陷楚州、濠州、滁州。帝詔以入金歲貢犒軍。是月，太學生七十二人伏闕上書，請罷湯思退、王之望，用陳康伯等。尋以康伯為相，宋金議和，乃正宋帝名分、相為叔侄，減歲貢幣十萬，宋割商、秦二州。是為隆興和議。議成，帝降詔安撫江淮州民。減死犯罪一等，雜犯皆大赦，唯臨陣亡走官吏不赦。歲除，改元乾道。

乾道元年春二月，帝謁太上皇帝於德壽宮。是月，復罷江淮都督府。尚書僕射陳康伯薨。三月，虞允文拜相。秋八月，立皇子愭爲皇太子。冬十月，金降人劉蘊古坐洩軍機，死。是月，帝御殿冊太子，并謁太上皇帝於德壽宮。淮北有亂民渡江者，邊將討平之。十二月，洪適拜相。

乾道二年春正月，撤建康府六合戍軍，還其軍田於民。二月，帝幸玉津園行燕射禮，遂幸龍井。夏六月，降詔裁剪冗官，官人欲得升遷者，須實任知縣一屆。秋八月，兩淮行鐵製錢，銅錢通行不過長江。復行交子、會子於鎮江，令蘇北、蘇南民相兌換。交、會者，紙鈔也。是月，魏杞拜相。製中興以來戰功十三處。九月，帝令視溫州水災，所在有難振濟之。冬十二月，江淮交子、會子之制已行數月，詔省部以成效進呈御覽。

乾道三年春正月，詔復行銅錢於江北。三月，帝謁太上皇帝於德壽宮，從幸行在臨安府清波門外聚景園。秋七月，莊文太子愭以疾薨。四年春二月，蔣芾拜相。四月，追封韓世忠為蘄王。冬十月，陳俊卿拜相。

乾道五年四月，詔振閩人家貧而得子者，費用官給。乾道六年夏，裁剪樞密院官額百一十四員，六部官額百五十員。秋七月，上岳飛廟號忠烈。九月，金人許歸宋欽宗梓宮。乾道七年二月，立皇子惇為太子。乾道八年正月，頒《乾道格式》。冬十一月，令除蜀中外八路鬻官田。九年正月，復鬻田於兩浙。淮、贛、川繼而效之。二月，追加蘇軾太師，由是眉山之學盛。十一月，大赦，改元淳熙。

淳熙元年春正月，御賜交趾國名曰**安南**。以交趾主李天祚為安南王。二月，虞允文薨。淳熙二年十一月，帝欲免天下苗稅三一，有司奏曰國用不濟，事寢。時贛、鄂茶商相結為盜，舉其雄者賴文政為首，侵犯府州。是年秋九月，提刑辛棄疾捕文政，斬之。寇平。然文政奸猾，有民劉四者，貌酷似文政，諸盜乃斬其首進之，而朝廷卒不覺。淳熙四年，帝命吕祖謙辑本朝文章，翌年，成皇朝文鑑百五十卷。

淳熙六年冬十一月，帝御筆著論百則，論及賞罰用人之策，頒示群臣。七年，帝從太上兩宮幸翠寒堂避暑。夏四月，免明州官債十五萬緡。五月，南蠻黎州五部入蜀，王師剿滅不利，州郡遭創。六月王師再戰蠻人，死傷者眾。黎州亂。八月，五部復犯黎州，官軍重賄之，五部乃降。冬十一月，江、浙、淮西、湖北遇旱，詔發糧給貸，富民出財振之，可補官。歲除，野無餓殍。

淳熙十四年冬十月，太上皇帝體不豫，帝謁德壽宮侍疾。太上尋崩，帝大怮，詔服喪三年，以皇太子領政。淳熙十六年春正月，周必大、留正拜相。二月，帝禪位於太子，車駕入居重華宮。紹熙五年六月，帝崩於重華殿，年六十八。群臣上廟號孝宗。

明儒王夫之以帝侍親純孝，懷興復之志，惟氣量之有不足焉。符離之潰，幸而金人無乘機之心。隆興之和，起宋金同喪之先因，可以爲鑒。帝固非大有爲之君，然罷黜檜黨，追彼岳王，天時不利，振濟有方，隆興之議，能正宋名分，罷貢為幣。縱公論不能顯之，亦不能非之爾。帝處太上時，日夜嘗不離一漆杖，宮人睥睨怪之，或一日，帝遊園而忘杖，命二黃門歸宮以取，及二人攜杖，甚重，始覺其通身精鐵爾。帝暮年仍有意河洛，故以此杖健體如此。

## 宗室
### 后妃
*成穆皇后郭氏
*成恭皇后夏氏
*成肅皇后謝氏
*蔡貴妃
*李賢妃
### 皇子
*莊文太子愭
*魏惠憲王愷
*光宗惇
*邵悼肅王恪
## 皇女
*嘉國公主
## 引據
*《宋史》脫脫撰
*《鶴林玉露》羅大經著
*《武林舊事》周密著
*《宋論》王夫之著
淳熙

**淳熙**，宋孝宗年號也，以公元一一七四年，乾道九年冬十一月大赦改元。公元一一九零年，淳熙十六年廢止。計十六年。
## 大事記
*淳熙十四年冬十月，宋高宗皇帝崩。孝宗皇帝詔服喪三年。
*淳熙十六年春二月，宋孝宗皇帝禪位，子惇嗣，是為光宗，孝宗入居重華宮。
## 紀年
:

:
宋光宗

**宋光宗循道憲仁明功茂德溫文順武聖哲慈孝皇帝**諱**惇**，孝宗第三子也。出成穆皇后郭氏。隆興元年，封恭王。莊文太子愭薨，乾道七年二月，孝宗立王為太子。宗室諸王外鎮。四月，授臨安判事，尋遷臨安尹。在任有治績，孝宗嘉之。淳熙十四年冬十月，高宗皇帝崩，孝宗降詔服喪，以太子領政。太子數辭不受，卒聽聖旨。淳熙十六年春正月，孝宗內禪位於帝。夏五月，詔百官丞相以下，月朝太上皇帝於重華宮。是月，出幣二十三萬緡振臨安貧民。秋八月，以恭州為重慶府，恭，帝之舊藩，故升之。即今重慶市也。是月，金人遣使來賀即位。冬十一月，改元紹熙。以黃裳為皇子擴師。

紹熙元年春正月，帝率百官謁重華宮。二月，劉光祖以理學非二程先生一家之說，當以聞天下，定理學是非。帝從之。三月，封宗室趙伯圭秀王。秋七月，留正拜左丞相

紹熙二年春二月，頒新曆曰《會元曆》。是月，福建盜生，降安撫使趙汝愚秩一等。帝以災異頻作，詔臺省具得失以聞。三月，以邊防事付宰相、樞密院。是月，漳州知府朱熹定福建漳、泉、汀三州疆界。夏五月，詔大臣時常入對，以廣言路。冬十月，加筑福州城。是月，詔州郡貧民病弱者，勿加徵斂。十一月，皇后李氏殺皇貴妃，帝悚懼不敢言。李氏，家出軍門，性特悍，帝恒畏之。是月，祭天地而風雨惡，禮不成。帝意悻悻。行會子百萬於兩淮。流內侍省楊皓、黃邁。

紹熙三年春二月，嚴禁銀錢通行過淮水。三月，留正請辭官，未之許。是月，蠻人寇宜州，官軍討平之。夏四月，帝謁太上皇帝於重華宮。五月，詔漢陽、荊門、復州行鐵錢。是月，常州遭水患。六月，陳騤拜相。詔禁民俗奢侈浮華者。時朝廷欲行交鈔，私鑄銀錢者論罪，是月，詔增捕獲私鑄賞額。秋七月，文思院監常良孫坐瀆職徙邊，故相周必大以錯舉良孫，降爵處置。是月，修揚州城。九月，勸農於兩淮。冬十一月，帝、后納宰執諫，朝謁太上皇帝於重華宮。

紹熙四年春二月，江陵飢，出米振之。是月，宗室趙汝愚并葛邲等拜相。監察御史汪義端劾以宗室入相非制，帝不答。尋罷義端。五月，帝欲召浙東總管姜特立入朝，丞相留正以為不可，六月，正自出臨安府。朝臣數人遂上書，請悔姜特立之召。帝不答。秋七月，以趙汝愚、余端禮知樞密院事。八月，江淮旱，詔振為旱所傷者。九月，太上皇帝聖誕，百官請帝朝重華宮，未果。誕日至，丞相率百官慶賀，帝不往。朝議紛紛，諫官、太學生等二百一十八人上書以聞，皆不答。是月，丞相以下百官，萬事皆關白太上，帝不能理政。月末，帝方欲謁重華宮，復以疾不行。冬十一月，帝謁太上皇帝於重華宮，群情大悅。是月，留正歸朝。十二月，帝再朝重華宮。

紹熙五年春，正月，罷丞相葛邲。三月，以利州東、西路為利州路。皇太后生誕，帝不朝。太上皇帝體不豫。夏四月，百官請帝朝重華宮，至其日，復以疾不果。侍從等苦諫，去官席藁者百人有餘。諫官請罷內侍進讒離間者。六月，太上皇帝大漸，百官苦諫，帝仍不朝，上皇抑鬱而崩。是月，帝當朝重華宮以行喪禮，不果，以皇太后代行之。秋七月，丞相留正等上書請帝內禪，帝許之。正等本意乃勸進爾，不意帝頹廢若此。是月，憲聖太皇太后以帝病弱不能盡人禮，敕皇子擴即位於重華宮，是為寧宗。太上皇帝移駕泰安宮。慶元六年秋八月，太上皇帝崩於壽康宮，壽五十四。
## 宗室
### 后妃
*慈懿皇后李氏
*黃貴妃
*張貴妃
*符婕妤
### 皇子
*長保寧軍節度使梃
*寧宗擴
### 皇女
*文安郡主
*和政郡主
*齊安郡主
上三郡主并早夭無名，紹熙元年追封。
## 引據
《宋史光宗本紀》
證明論

數學需證明也，證明需有理也。因果關係，方方面面，皆步步細緻入微，毫無瑕疵矣。
## 題例
**原命題**：三角中若兩腰等，則底線兩端之兩角等，而兩腰引出之其底之外兩角亦等。

**解曰**：三角甲乙丙其甲丙與甲乙兩腰等。題言甲丙乙與甲乙丙兩角等又自甲丙線任引之戊甲乙線任引至丁。其乙丙戊與丙乙丁兩外角亦等。

**論曰**：試如甲戊線稍長即從甲戊截取一段與甲丁等為甲己，次自丙至丁乙至己各作直線。
即甲己、乙甲、丁丙兩三角形必全等。何者？此兩三角形之甲角同甲己與甲丁兩腰又等，且甲乙與甲丙兩腰又等。則其底邊丙丁與乙己必等而底線兩端相當之各兩角亦等矣。
又，三角乙丙己與三角丙乙丁兩三角亦全等。何者？此兩形之角丙丁乙與角乙己丙既等。 （本論已證）

而甲己甲丁兩腰各減相等之，甲丙、甲乙線即所存丙己乙丁兩腰又等（公論三：有多角之度等，若所減之角度等，則所存之度亦等）

丙丁與乙己兩底又等（本論已證）。又，乙丙同腰即乙丙丁與丙乙己兩角亦相等也，

則丙之外、∠乙丙己與乙之外∠丙乙丁必等矣。

次觀角甲乙己與角甲丙丁兩角既等角甲乙己----角丙乙己、
角甲丙丁----角乙丙丁，則所存角甲丙乙等角甲乙丙（公論3：等量遞減）。故其底之外兩角等（等邊三角其三角俱等）。
## 引據
歐幾里得《幾何原本》徐光啟譯
淮陽郡

**陳郡**，中國古郡名，或曰**楚郡**、**陳國**、**淮陽國**、**淮陽郡**。其地在今河南省周口市。魏晉南北朝時有本地士族陳郡謝氏，尚知名。

## 建置沿革
### 秦代
秦始於前二二四年置，然郡初名，姚鼐據《史記·陳涉世家》載「攻陳，陳守、令皆不在」，曰「則知有陳郡矣」，謂「陳」為郡名。後多有學人如王國維、譚其驤皆沿襲此說，皆謂秦設有陳郡。然秦、漢人敘事，本有以郡治之縣名代郡名之例，如南陽守曰宛守，會稽守曰吳守，東海守曰郯守。傳世秦封泥有「淮陽發弩」，雲夢秦墓四號墓出土之木牘家書云「（黑夫）直佐淮陽，功反城久，〔死〕傷未可知也。」黃盛璋以此家書詳考，謂「是秦始皇時，己有淮陽之名，不是始於漢高帝」。后曉榮考証以為初名「楚郡」，後曰淮陽郡，「傳統上認為是陳郡，實千古之誤」。領縣可証者：陳縣、陽安、汝陽、汝陰、南頓、長平、新蔡、慎縣、柘縣、平輿、陽夏、新郪、新陽、陽城、榆縣、朗陵、陘山、西平、上蔡、成陽、安陽、召陵、固陵、寢縣、項縣、安陵等廿七縣。

### 漢以後
漢初，屬韓信之楚國，後除為郡。高帝十一年置淮陽國，治陳縣。因在淮河之北，故名，漢初同姓九國之一。境域當今河南省淮陽、太康、扶溝、柘城、鹿邑等縣地。惠帝、呂后、文帝時屢除為郡。景帝三年國除為淮陽郡。宣帝元康三年復置淮陽國。治陳縣，屬**兗州刺史部**。成帝元延末，領九縣：陳縣、苦縣、陽夏縣、寧平縣、扶溝縣、固始縣、圉縣、新平縣、柘縣。境域約同今河南淮陽、太康、鹿邑、西華、柘城一帶。平帝元始二年有戶十三萬五千五百四十四，口九十八萬一千四百二十三，王莽改淮陽曰新平。

後漢光武帝建武元年置淮陽國，立更始帝劉玄為淮陽王，未幾國除。建武十五年復置淮陽國。章帝章和二年改淮陽國曰陳國。漢順帝永和五年，有戶十一萬二千六百五十三，口一百五十四萬七千五百七十二，領陳、陽夏、寧平、苦、柘、新平、扶樂、武平、長平九縣。獻帝建安二年廢國曰陳郡。

三國魏置陳郡，領陳、柘、武平、長平、項五縣。晉時廢陳郡入梁國。

## 相、太守
;國相
:朱頡
:黄昌
:羊昌
:師遷
:張歆
:邊韶
:孔疇
:許瑒 
:駱俊
:袁嗣
;太守
:潘蹇
:孫該
:胡軫

### 縣侯
;陳侯:曹仁
;陽夏侯:馮異
;武平侯:曹操
;長平侯:劉隆

## 人物
*陳郡謝氏

## 據

### 進學
*王先謙，《漢書補注》，中華書局影印虛受堂本
*王先謙，《後漢書集解》，中華書局影印虛受堂本
*譚其驤等，一九七四，《中國歷史地圖集》，北京：中國地圖出版社
*周振鶴，一九八七，《西漢政區地理》，北京：人民出版社
*李曉傑，一九九九，《東漢政區地理》，濟南：山東教育出版社
*錢儀吉，二〇〇六，《三國會要》，上海，上海古籍出版社
*后曉榮，二〇〇九，《秦代政區地理》，北京，社會科學文獻出版社
電晶體

**電晶體**，一名**晶體管**、**三極管**，乃固態半導元件。其功能，可放大、開關、穩壓及調製訊號等。當其為開關，是以輸入信號為基，控制輸出之電流，故與機械開關而有異者，在電控之穩、變用之駃也。電晶凡二類，或雙極性，或場效應。復其三極，雙極性存射者、基者、集者之辨；場效應者，則有源、柵、漏之不同。極性有三，則接地之法亦三。

電晶之製，公認偉矣，凡電器驅動，莫非此類。大宗製造，得電晶之用，竟卑而無難。僅西元二千五年，環球產量，幾二萬萬八千九百萬餘，工費愈廉，用途愈擴。今資訊昌明，數碼為幟，電晶實為之星宿海。而首創之者，即千九四七年，巴定、肖科萊、布萊登三氏也，在貝爾實驗室。
二進制

**二進制**者，逢二進一也。數字獨二，〇、一是也。因其簡便，今電腦均以二進制算數。今人所用皆十進制。

## 四則運算

### 加法表

### 乘法表
龜

**龜**者，爬蟲也，今人以按其類，屬爬蟲綱。山海經南山經，中有旋龜，鷹嘴蛇尾。古人以龜甲卜吉凶之事，亦以之刻文字其中，為甲骨文。

蓋天下龜屬，分水龜、半水龜，陸龜。亦於海中生活。乃最古之爬行動物。龜甲療效甚廣，人濫捕之，令部分種族有絕種之危。
大業

**大業**為隋煬帝楊廣之年號也，始於六〇五年，止於六一八年，凡十三年。

## 大事
*大業元年——隋與契丹戰。
**同年——煬帝詔令以修運河，營東都。
*大業二年——東都成。
*大業六年——運河成。
*大業八年——煬帝征高句麗。
*大業九年——煬帝再征高句麗。
*大業十年——煬帝平楊玄感之亂。
**同年——煬帝三征高句麗。
*大業十三年——唐國公李淵攻大興城，立恭帝侑，尊煬帝為太上皇。
*大業十四年——江都之變，煬帝為所部弑，隋亡。

## 生

## 卒

## 紀年
:


大隨年號

繼

下


仁壽
義寧皇泰
宋寧宗

**宋寧宗法天備道純德茂功仁文哲武聖睿恭孝皇帝**諱**擴**，光宗慈孝皇帝次子也。以孝宗乾道四年冬十月生於恭王府。淳熙九年，帝弱冠。紹熙元年，封嘉王。光宗以帝性聰穎，特置翊善官傅之。

紹熙五年，太上皇帝駕崩，光宗稱疾不能盡禮，朝議紛紛。秋七月，知樞密院事趙汝愚陰使韓侂冑說憲聖太皇太后以內禪事，憲聖允諾。及行喪禮日，汝愚等進呈所擬退位詔，太皇太后諭群臣，以嘉王即日即皇帝位。尊光宗為太上皇帝，奉之泰安宮。是月，立夫人韓氏為皇后，余端禮拜相。罷楊舜卿，林億年、陳源等。八月，帝升殿聽政，趙汝愚拜相。十月，侍講朱熹為外戚韓侂冑所銜，遭黜。是月，改元慶元。

慶元元年春正月，江南諸路有棄兒者，詔官府收而養之。二月，罷趙汝愚，并其黨，使知福州。此皆出韓侂冑意也，帝未曾預事。夏四月，復有疏論趙黨者，咸黜之。侂冑由是專擅。冬十月，以秀州爲嘉興府，舒州爲安慶府，嘉州爲嘉定府，英州爲英德府。

慶元二年春正月，余端禮，京鏜拜相。秋八月，侂冑以道學為偽學，禁之。三年春正月，謝深甫拜相。夏六月，禁私造銅器。秋九月，詔官府州郡無錄理學之黨。十一月，太皇太后崩。是月，稽查理學黨眾姓名。

慶元四年夏五月，以韓侂冑為少傅，申嚴理學禁令。五年春正月，韓黨下彭龜年、曾三聘大理獄，言趙汝愚等定立大計時有異志，賴范仲藝力爭，韓謀不濟。是月，張釜等請帝親政。二月，韓黨貶劉光祖於房州。三月，頒行新《統天歷》。是月，振臨安疫民。秋八月，上太上皇帝壽於泰安宮。九月，加韓侂冑少師，封平原郡王。

慶元六年春二月，京鏜、謝深甫、何澹拜相。夏六月，太上皇后李氏崩，諡曰慈懿皇后。八月，太上皇帝崩，上廟號光宗。

嘉泰元年春三月，臨安府大火，三日不滅。四月，帝下罪己詔，命明察縱火元兇，軍法處置。出國庫幣十六萬緡，米六萬五千餘石以振災。秋七月，陳自強、張釜拜相。嘉泰二年冬十一月，加韓侂冑太師。

嘉泰三年春正月，謝深甫罷相。五月，修高宗、孝宗、光宗三廟正史。秋七月，令造戰艦。冬十月，朝廷教練兩淮民兵弓弩手。十一月，金人內亂，邊防情益緊。嘉泰四年春三月，臨安府再火，殃及太廟。歲除，以明年為開禧元年。

開禧元年春三月，禁棄兒童，令有司收養之。夏五月，鎮江邊民入金境，焚漣水縣而去，金人讓朝廷無信。六月，太師韓侂冑議北伐，密定計策。加侂冑平章軍國事。冬十一月，發禁軍五千人屯揚州。

開禧二年夏四月，以吳曦兼陝西、河東路招撫使。是月奪秦檜爵位。改諡。是月，吳曦降金，遣其臣奉關外四州以獻。五月，降詔伐金，告於社稷。是月，王師攻蔡州、唐州、城固縣、宿州、蘄縣，皆不克，所部非潰即敗。六月，王師攻壽州，不克。是月，金人以吳曦為蜀王。冬十月，金人渡淮水，進圍楚州。冬十一月，金兵大舉南下，棗陽，岷州，信陽，隨州，西和州悉陷。沿邊諸州略無存者。十二月，金人攻六合，遂克揚州，破大散關。國家危殆。幸金人無滅宋意，即月退兩淮。

開禧三年春正月，吳曦稱帝興州，二月，將沿江而下，進擊襄陽。李好義、楊巨源、安丙等夜引死士七十人入曦邸，殺之，并誅其妻子，傳首行在。曦，璘侄孫也。是月，金師退。五月，太皇太后謝氏崩。諡曰成肅。冬十一月，降密旨，令史彌遠、夏震誅韓侂冑於玉津園。盡罷韓黨陳自強等。是月，立太子懤。改元嘉定。

嘉定元年，送韓侂冑首於金以謝。春二月，詔復趙汝愚官爵。理學之禁亦自解。六月，金人歸宋大散關、濠州。史彌遠拜相。是歲秋，嘉定和議成，金為叔，宋為侄。增歲幣至三十萬兩，絹三十萬匹。犒軍銀三百萬兩。餘從紹興故事。冬十月，以史彌遠為右丞相。

嘉定二年春正月，宇文紹節拜相。三月，令有司給江浙病民醫藥。冬十一月，張林謀亂於沔州，事泄，流廣南。三年夏四月，李元礪作亂，大敗官軍於南雄州。六月，元礪犯江西，官軍敗績。冬十一月，元礪進趣贛州，尋為其黨羅世傳所縛。賊眾降。亂平。嘉定四年春二月，詔州郡不行撫民之政者論以重罪。冬十一月，江淮會子通行不暢。

嘉定五年夏六月，禁江北行銅錢。嘉定六年夏六月，令每歲州郡報呈懸案不絕者於尚書省，積案多者罰之。嘉定七年春正月，四川武人何九齡乘金內亂自引軍擊金秦州，不克。梟首。秋七月，依真德秀奏，罷進是歲歲幣。是月，夏人說宋攻金，宋不答。冬十月，振臨安貧民。嘉定九年夏四月，秦州人唐進、何進等引衆十萬投宋，不受。

嘉定十年夏四月，金人犯湖北諸州，王師卻之。十一年春正月，李全自金投宋。二月，金人犯大散關，焚而去。是月，金破皂郊，圍隨州、棗陽。均州陷。三月，官軍攻秦州大敗。五月，朝廷議平、禦、和三策，孰優孰劣。十二年春正月，金人復犯隨州、棗陽，宋卻之。是月，金人屠宋鳳州。進犯武休關。二月，洋州陷，官軍大敗金人於大安軍，趙方攻唐、鄧二州。是月，夏人請夾攻金人，許之。三月，金人犯淮南，騎兵數百過江至採石，宋大駭，李全等引兵追擊之，金人乃退。夏五月，太學生上書請誅主和者。六月，宋復要夏攻金。

嘉定十三年春正月，官軍攻唐、鄧，不克。金人犯樊城，官軍卻之。秋八月，定策，宋夏攻金，以王仕信引兵趣熙、鞏州會夏軍。尋復海州。九月，四川諸將出蜀伐金。宋克來遠、鹽川二鎮。與夏人共戰金於鞏州，不克，夏人引去。冬十月，罷北伐兵。令諸將勿得擅進。十四年春二月，金人犯淮西，宋金鏖戰，勝負有差。三月，金退師。

嘉定十六年夏五月，核實兩淮、京湖、四川、江上兵數。秋八月，帝崩於福寧殿。壽五十七。藏永茂陵。史彌遠假詔立宗室趙貴誠為皇帝，改名昀，是為理宗。

帝在位三十載，前有韓侂冑、繼以史彌遠。親政之日既少，旁落之時復多。性仁而好學，喜聞道學講義，可與為善，固非下主也。上元夜，燈火盡夕，帝燃螢燭獨坐，侍從勸行宴樂，帝愀然曰：「爾何知，外間百姓無飯吃，朕飲酒何安？」其溫良若此。人之不敏，而有望治之心。政之不通，而無荒怠之意。雖不稱治，史亦無可厚非！

## 宗室
### 后妃
*恭淑皇后韓氏
*恭聖皇后楊氏
*曹美人
*鍾夫人
### 皇子
*皇長子早夭無名
*趙埈
*趙坦
*趙增
*趙埛
*趙圻
*趙墌
*趙垍
*趙坻
### 皇女
*祁國公主。早夭無名
## 引據
*《宋史寧宗本紀》元脫脫撰
*《鶴林玉露》宋羅大經撰
一九六七年

## 大事

## 生

## 卒
*尤里·加加林
*海倫·凱勒
*十月十七日，宣統帝崩，年六十一。
皇泰

**皇泰**為隋恭帝侗之年號也，始於六一八年五月，止於六一九年四月，凡一年。

## 大事
*皇泰元年——江都之變，煬帝為所部弑，隋亡。恭帝侑禪位於李淵。
*皇泰二年——王世充弑恭帝侗。

## 生

## 卒
*隋煬帝楊廣。
*皇泰主楊侗。

## 紀年
:


大隨年號

繼
義寧
下


大業
-
一九六六年

## 大事
* 邢台地震。
* 文革始。
* 博茨瓦納立國。
* 蓋亞那立國。
## 生

## 卒
* 老舍，自投太平湖以死。
* 傅雷，服毒。
* 吳玉章。
* 華特迪士尼。
* 李達。
* 德王。
義寧

**義寧**為隋恭帝侑之年號也，始於六一七年十一月，止於六一八年五月，凡七月。

## 大事
*義寧元年——唐國公李淵攻大興城，立恭帝侑，尊煬帝為太上皇。
*義寧二年——江都之變，煬帝為叛軍弑，恭帝禪位於李淵。隋亡。

## 生

## 卒
*隋煬帝楊廣。

## 紀年
:


大隨年號

繼
皇泰
下


大業
—
兵庫縣

**兵庫縣**在日本國。處西本州，屬近畿地方。兵庫縣廳設於神戶市。古者，名曰攝津國之一部、丹波國之一部、但馬國、播磨國、淡路國、美作國之一部、備前國之一部。無村縣。

## 政區
### 市
*神戶市 
**東灘區
**灘區
**兵庫區
**長田區
**須磨區
**垂水區
**北區
**中央區
**西區
*尼崎市
*西宮市
*蘆屋市
*伊丹市
*寶塚市
*川西市
*三田市
*明石市
*加古川市
*高砂市
*西脇市
*三木市
*小野市
*加西市
*加東市
*姬路市
*相生市
*龍野市
*赤穗市
*宍粟市
*豐岡市
*養父市
*朝來市
*篠山市
*丹波市
*洲本市
*南淡路市
*淡路市

### 町
*川邊郡
**猪名川町
*加古郡
**稻美町
**播磨町
*多可郡
**多可町
*神崎郡
**神河町
**市川町
**福崎町
*揖保郡
**太子町
*赤穗郡
**上郡町
*佐用郡
**佐用町
*美方郡
**香美町
**新温泉町

## 它典
* 兵庫縣政府

分類:近畿地方區劃
琉球語

**琉球語**者，琉球之言也，奄美亦有操之者，屬日琉語系。

日琉兩語共通者十之有七，音亦相近。亦雜有閩東言。

## 文字
曰琉球國者，平假名與漢字成官文。今時以平假名，片假名，漢字書。

## 方言
琉球諸語，界以島嶼，北有薩南、沖繩之言，曰北琉球諸語；南有先島之語，曰南琉球諸語。

### 北琉球諸語
北琉球諸語，有喜界島之言、有北奄美大島之言、有南奄美大島之言、有德之島之言、有沖永良部之言、有與論島之言，有國頭語、有沖繩語，或二分、或三分。二分也者，北稱奄美諸語，轄喜界、奄美大島諸語、德之島等言；南號沖繩諸語，領沖永良部、國頭、沖繩等語。或稱三分為宜，曰北奄美諸語、曰沖永良部－與論－北沖繩諸語、曰沖繩語。
* 北琉球語支（amow）
** 北奄美亞語支（naor）
*** 奄美大島語群
****北奄美大島語（ryn）
**** 南奄美大島語（ams）
*** 喜界語（kzg）
*** 德之島語（tkn）
** 沖永良部－與論－北沖繩亞語支
*** 沖永良部語（okn）
*** 與論語（yox）
*** 國頭語（xug）
****伊平屋島方言
****國頭村方言
****今歸仁村方言
****本部町方言
****伊江島方言
****瀨底島方言
****名護市方言
** 沖繩語（ryu）
***胡差方言
*** 首里方言
*** 那霸方言
***絲滿方言
***久米島方言
***津堅島方言
***久高島方言

### 南琉球諸語
又言先島諸語，曰宮古、曰八重山、曰與那國。
* 南琉球語支
** 宮古語（mvi）
*** 宮古島方言
***池間島方言
***大神島方言
*** 伊良部島方言
*** 多良間島方言
** 八重山語（rys）
*** 石垣島方言
*** 竹富島方言
*** 小濱島方言
*** 新城島方言
*** 波照間島方言
*** 西表島方言
*** 鳩間島方言
*** 黑島方言
** 與那國語（yoi）

## 引據
化學鍵

**化學鍵**，一譯**化學黏結**，乃粒子間之牽附吸引，攀纏結繞，此謂之鍵，其粒子可原子、可離子、可分子。鍵之類甚繁，強弱、鍵長亦有相異，強者之能強甚，曰共價鍵、離子鍵、金屬鍵，弱者弱能爾，有分子間力、色散力、氫鍵之類。

## 鍵之門類
### 離子鍵

若並金屬、非金屬，金屬去電子而非金屬得之，兩者並合，此謂**離子鍵**。

金屬去電子而得正離子、非金屬得之而成負離子，正負相吸，則成。觀氯、鈉者，並之，則氯從鈉得一電子，最外達八而趨安（此謂八隅體），得氯離子、鈉離子，兩者正負相吸而並。離子鍵可延，無分子之構。

### 共價鍵

若並非金屬，二原子皆不得電子，遂共之以趨於安狀，故二者漸近，不復離焉，此謂**共價鍵**。

觀氧者，兩氧原子共用電子，最外達八趨安，並二為一而得氧氣。共價鍵者，有鍵角、方向之限，難以延伸，具分子之構。

### 金屬鍵

金屬者，金屬原子各去電子而穩，此謂**金屬鍵**。

金屬原子共用遊離之電子，最外達八而趨穩，故其延展性、熔點高（汞者除外），無分子之構。
塞德娜

**塞德娜**（序號：九零三七七），太陽系之小行星也，屬離散盤天體。米高·布朗、乍德·特魯希略、大衞·拉比諾維茨於二零零三年十一月十四日始察之。乃矮行星候選也。天文代號：。

## 軌

  
屬離散盤天體，其軌趨近橢圓。近日點、遠日點蓋七十六、九百三十七天文單位耳。凡言近日點至遠者，非之莫屬。其公轉周期約為一萬二千零五十九年，蓋於二零七六年至近日耳。
福澤諭吉

**福澤諭吉**，號**三十一谷人**，日本啓蒙運動家、哲學家、為政者。日本大阪府大阪縣人也。一八三五年一月十日生。嘗慶應義塾大學、産經新聞之創建者。實爲近代日本之師表也。一八九一年二月三日卒，年六十六。

## 他典
* 慶應義塾：福澤諭吉之年譜  
* 福澤諭吉演說一覽
性染色體

**性染色體**者，染色體也。雌雄有別，以其故也。夫人也，染色體者四十有六，皆成對也。常者四十又四，性染色體者，唯二焉。其男者，XY之屬也。X者，從母也；Y者，從父也。其女者，二體皆為X，父母各一也。Y以短小之故，等位基因常闕，故有遺傳之疾，多見於男，而鮮見於女也。
宋度宗

**宋度宗端文明武景孝皇帝**，諱**禥**，字**長源**。初諱**孟啟**。理宗侄也，父榮王與芮。帝以理宗嘉熙四年四月九日誕於紹興府。嘉熙十一年，賜名曰**孜**。寶祐元年春正月，立為皇子，賜名禥。嘗以蔡抗、楊棟、葉夢鼎等輔翊之。景定元年夏六月，立為皇太子，冬十二月，以全氏為皇太子妃。

景定五年，帝踐祚。以明年為咸淳元年。咸淳元年春三月，丞相賈似道請免，不許。五月，以故相史彌遠為公忠翊運定策元勳。是月，京城米價高，朝廷鬻平糶米三萬石以抑物價。遂為常制。都人、宿衛賜賚有差。江萬里、王爚、馬廷鸞拜相。秋八月，給金二十萬兩，以陳奕巡防江岸。是月，元人阿術引廬州軍攻安慶，王師與戰，不利，將帥沒於陣者眾。

咸淳二年夏五月，令諸軍節儉軍用，無役兵士。六月，衢州飢，發倉振之。秋八月，安南來貢。三年春正月，以妃全氏為皇后。是月，帝幸太學。二月，加賈似道太師。至八月，邊防事益急，以陳奕、呂文德巡守之。九月，詔州郡收田租害民者，以罪論。是月，宋邕州將帥擊大理建水州，克之。獲物甚豐。冬十月，賜四川將士金百萬以犒。是歲，始以顏回、曾參、孔愊、孟軻並配孔子。是歲，臨安米價貴，令平江、嘉興運米入京。勞民，死者十七八。

咸淳四年春正月，呂文煥、唐永堅報蒙古築城於邊，朝廷檄郢州翟貴、兩淮張世傑以聞。是月，帝以近歲大臣引去相繼，詔宰執勿輕言辭官。夏四月，帝以謝方叔妄尊自伐，詔奪爵祿。是月，言官黃鏞具兵農合一策以聞，請以蜀中行屯田，兩淮練民兵，帝不答。六月，令募浙西民耕官田，禁買賣公田。秋九月，元人圍襄樊。

咸淳五年春正月，以李庭芝知揚州。是月，宋師戰元人於蠻河。三月，張世傑引軍援襄樊，戰元人於赤灘圃。自是，百官離心，請辭者愈眾。秋八月，賜襄樊將士金二百萬以犒。冬十一月，再賜金兩百萬於襄樊。咸淳六年春正月，以李庭芝鎮荊襄，印應雷鎮兩淮。庭芝邀范文虎進兵，文虎不從，日夜唯與姬妾相宴樂。朝廷賜夔州軍士金二百萬。復以以高達知鄂州，孫虎臣知淮安州。是月，左丞相江萬里請以師救襄樊，太師賈似道不報，萬里遂請去職。

咸淳六年二月，以呂文福知廬州，朱禩孫知重慶府。三月，詔州郡舉廉吏以聞。是月，立寨於邊境要衝，以期互保。是月，宋擊蒙古於萬山堡，為張弘范等所敗。四月，以文天祥直學士院，賈似道銜之，尋罷。秋七月，元人犯光州。八月，賈似道勢益熏，庶政皆出似道。帝在宮闈，女嬪以前線事言於帝。帝聞而怪之，問似道曰「襄陽圍已三年，奈何？」似道誆曰：「北兵已退，陛下何從得此言？」帝曰：「適有女嬪言之。」似道遂滅眾口，救國之計不達天聽。冬十月，以范文虎督兩淮軍救襄樊。十二月，元將張弘范城鹿門，史天澤城萬山，絕襄樊道路，由是宋軍糧草不濟。

咸淳七年夏四月，范文虎軍敗於湍灘。五月，大理國降元。六月，范文虎將軍十萬進鹿門，漢水氾，元將阿珠順流擊之，宋軍逆戰不利，文虎自遁去，元軍獲戰艦、劍甲無算。十二月，以陳仲微知惠州。咸淳八年春正月，帝詔務行節儉，時百官莫不以襄樊為患，帝不知之。夏五月，元人築大都。是月，李庭芝移駐郢州，懸重金，求民兵善戰者，得勇者張順、張貴。夜三刻，泛漢水下襄陽，元人艦陣緊密，順轉戰百里，所向披靡。破曉，至襄陽。城中士卒咸壯之。六月，章鑒同拜相。

咸淳八年秋，呂文煥遣死士報李庭芝，約夾擊元人。事為亡卒所泄，張貴一部死戰不敵，為阿珠所擒，殉國。襄樊軍民聞之，士氣大喪。事在襄樊之圍。冬十一月，馬廷鸞以賈似道專擅，請去相。帝固留之，不從。是月，朝廷從李庭芝議，授元將劉整盧龍軍節度使，欲招降之。事覺，元人殺宋使。冬十二月，四川安撫使昝萬壽攻成都，成都復。是月，葉夢鼎拜相，或有以賈似道事勸夢鼎退隱者，不從。似道大怒，令休。

咸淳九年春正月，樊城陷。二月，呂文煥以襄陽城降元。初，文煥數遣使告急庭上，皆為賈似道所抑。無可奈何，遂有此舉。三月，詔立機速房以聞戰情。冬十一月，以李庭芝知揚州。夏貴知廬州，陳奕知黃州。

咸淳十年春正月，賈似道母喪，起陵墓擬於王者。喪畢，詔起複。是月，元人議順漢水東下，一平江南。秋七月，帝崩於嘉福殿，壽三十三。葬永紹陵。丞相賈似道立嘉國公㬎為嗣，是為恭帝。

## 宗室
### 嬪妃
*全皇后
*楊淑妃
*胡貴嬪
*俞修容
### 皇子
*廣沖善王焯
*皇子舒
*端宗昰
*恭帝㬎
*益國沖定公憲
*岐沖靖王鍠
*宋帝昺
### 皇女
*晉國公主
*信安公主
## 引據
*《宋史度宗本紀》元脫脫撰
*《宋史卷百七十三·食貨志》
*《續資治通鑒》清畢沅著
*《宋論》明王夫之著
皇甫規

**皇甫規**字**威明**，安定朝那人也，父旗。漢順皇帝永和六年春正月，羌人犯畿，圍安定郡。官軍討之。先是，規言馬賢領軍必敗，及官軍敗，規起布衣為功曹，卻羌人，斬首數級。是歲冬，羌人復來寇，規在鄉，素知邊將貪暴，索取狼藉。國家出錢巨億而三輔曾無寧日。乃上書請扶風擁營、京兆虎牙兩營、安定、隴西二郡，屯列坐食之兵五千。出其不意，與趙沖首尾擊之。凡其所求，皆報國之策，不煩官印，沒死自陳。遂拜中郎将，持節關西。及與西羌戰，斬首八百餘級，聞風而降者十餘萬。翌歲，從討隴右，軍中大疫，規親下視之，士卒皆踴躍焉。及到涼州，守安定孫雋，守漢陽趙熹皆不從法度，規悉奏免。羌人聞而感之。由是請降，涼州復通。

規性方直，痛惡宦官，在涼奏貪吏，結怨甚眾，遂被誣。帝璽書讓之，規從容陳曰：云臣私報諸羌，謝其錢貨。若臣以私財，則家無擔石；如物出於官，則文簿易考。就臣愚惑，信如言者，前世尚遺匈奴以宮姬，鎮烏孫以公主。今臣但費千萬，以懷叛羌。則良臣之才略，兵家之所貴，將有何罪，負義違理乎？今見覆沒，恥痛實深。帝意乃解，拜議郎，將封爵，中人徐璜、左悺等遣使索賄，陽作問安狀，規竟不報，璜等大怒，遂下規獄中，幸賴公卿、太學生張鳳等三百餘人詣闕訟之，赦還家。尋拜度遼將軍。薦張奐以代，詔從之。轉拜匈奴中郎將。永康元年，以規為尚書，上書援李膺等，遷弘農太守。熹平三年卒，壽七十一。侄嵩，漢太尉。
## 引據
*《後漢書》范曄撰
*《資治通鑒》司馬光撰
*《鑒知錄》吉炳軒撰
趙宋少帝

**宋少帝**諱**昺**，度宗幼子也。母修容俞氏。景炎三年夏四月，端宗崩於粵之碙洲，眾乃立衛王昺為主。是月，陸秀夫拜左丞相。尋改元，以是年四月以降為祥興元年。五月，張應科、王用攻雷州，凡三戰，不克，用乃降元人。六月，張應科戰死雷州。知高州李象祖降。是月，帝移幸崖山，以廣州為翔龍府。元將張弘範、李恆迫崖山。冬十月，知瓊州趙與珞拒元使馬成旺於白沙口。十一月，瓊州民執與珞等降元。十二月，王道夫、淩震棄廣州遁，元軍入城，二人旋復攻之，道夫不克被執。是月，丞相文天祥被執於五坡嶺。震再敗於芰塘。元人陷南安縣，守將李梓發死之。

二年春正月，張弘範、李恒兵會於崖山，王師與戰覆沒。文天祥時在元師舟中，見而哀慟。左丞相陸秀夫負帝投於海中，崩，壽八歲，無廟、諡。

度宗楊太后聞帝崩，曰：「我忍死艱關至此者，正爲趙氏一塊肉爾，今無望矣！」遂投海死。張世傑收葬之。俄而世傑亦自溺死，宋亡。帝既溺崩海上，或有謂大行漂至岸者，僧眾見而葬之，是為祥慶陵，一九八四年，香港趙氏宗親會重修帝陵，遂成今貌。又，元滅宋後，張弘範勒石記功曰「鎮國大將軍張弘範滅宋於此」。後世咸惡其言，擅增「宋」字於其上。一九四九年，中華人民共和國立，毀石以闢航道。一九六四年，田漢復立石，改其文曰「宋少帝與丞相陸秀夫殉國於此」。
宋端宗

**宋端宗裕文昭武愍孝皇帝**諱**昰**，度宗庶長子也，母修容俞氏。初，度宗崩，謝太后召賈似道入對，似道以昰非嫡出，乃立恭帝，封昰爲吉王。德祐二年，元丞相伯顏陷行在臨安府。眾護王等走溫州。陸秀夫、蘇劉義、張世傑繼至，奉王為天下兵馬都元帥。尋入閩中。劉俊、宋彰、周文英來歸。

德祐二年夏五月，陳宜中等擁帝即位於福州，改元景炎。李庭芝拜右丞相，陳宜中拜左丞相。以陳文龍、劉黻參知政事，張世傑爲樞密副使，陸秀夫簽書樞密院事。文天祥來歸，拜右丞相。廣東徐直諒初以宋大勢已去，請降於元，既聞帝即位福州，復拒元使，不敵，直諒棄城遁。六月，王師復江西諸縣，威勢稍振。命文天祥爲同都督。七月，傅卓敗於江西，降元。馬暨退保靜江府。秋八月，漳州民亂，以陳文龍討平之。秀王趙與睪圍婺州，不克而解。冬十月，曾逢龍、熊飛戰元人於南雄州，大敗，逢龍死之。飛奔韶州，守韶州劉自立降元，飛與元人巷戰，不敵，自溺殉國。十一月，元將阿刺罕、董文炳下處州，處州降。秀王趙與睪戰元人於溫州，不敵，盍門被執，殉國。旋陷建寧府。邵武軍、南劍州守將皆棄城遁。福州知府王剛中以城降元。是月，帝駕在海上，尋走泉州，張世傑略泉州招撫蒲壽庚舟船財貨，壽庚大怒，殺宗親、士大夫、淮兵之在泉者。帝乃移駕潮州。十二月，知興化軍陳文龍籠城拒元，殉國。是月，泉州降。

景炎二年春正月，潮州、梅州相繼降。二月，元人入粵，諸州聞風而降。三月，右丞相文天祥復梅州，陳瓚復興化軍，瓚，文龍從子也。四月，文天祥取興國縣，張鎮孫復廣州。五月，張世傑取潮州。文天祥自梅州北上入贛，張德興起兵太湖，黃州、壽昌軍并復。至八月，文天祥所部王師盡覆，天祥走循州。張德興亦敗，亡走。九月，元將也的迷失入福州。十月，陳瓚殉國於興化軍。十一月，帝駕移秀山。左丞相陳宜中走占城，遂不復返。十二月，帝舟傾覆於水中，幾溺死，遂有恙。

景炎三年春正月，元人屠廣州。尋陷涪州。二月，潮州陷，守將馬發死之。三月，文天祥復惠州，淩震、王道夫復廣州。夏四月，帝崩於碙洲。群臣上廟號端宗。葬永福陵。弟昺嗣。
有機化合物

**有機化合物**，略作**有機物**，一譯**官品**，碳化合物也，為生命之本。烷烴、烯烴、烷醇、酯、烷酸、醛、酮、胺、苯等皆屬之。惟一氧化碳、二氧化碳、碳酸、碳酸鹽、氰化物、碳化物六者，結構有異，性近無機，不入有機之列。

蓋有機者，本謂物出於生命也。凡生命必具碳、氫，以共價鍵合，故有機物亦從。亦或有氧、氮、硫、鹵素、磷之類。

可取諸植物，亦可煉諸煤、石油、天然氣。

較諸無機，有機諸類紛陳，凡百萬有奇，無機則約十萬。

## 口訣
沸點:(醯胺)酸醇胺酯醛酮鹵醚烴
珠海市

**珠海市**，屬廣東省，在澳門北。方千四百公里有奇，口百五十萬。領四區，曰斗門區、金灣區、香洲區、東區（海島）。治所在香洲區。

## 它典
* 珠海市政府 

分類:廣東省區劃
地球之年歲

地質學、地球物理學斷曰，**[[地球]]之歲**蓋四十五億四千萬年。

何以得之？則以放射測年之法，定石之歲得之。觀世間至古之石、太陰之岩，其歲蓋與定歲測年之果同。亦可以放射性元素、同位素定歲，其果同。
化合物

**化合物**，亦云**合質**、**某洽**，并元素所成純淨物也。純者，無雜也。二氧化碳、苯、氨者皆化合物也。

化合物者，純者也。觀海水、純水二例，海水者，內有鹽、沙，故雜而非化合物矣，是為混合物。反之純水者，內獨水分子，是為化合物矣。

## 有機物、無機物
化合物有二l類，曰有機物、無機物。

有機化合物，亦稱有機物、官品，含碳、氫之化合物也，內有碳樞者，生命之本也。乙酸（CH3COOH）、葡萄糖（C6H12O6）者皆從此類。

無機化合物，亦稱無機物、無官、非官品，不含碳樞者。水、鹽、硫酸之類皆從與此。而一氧化碳、二氧化碳、碳酸者，因其構其性皆類於無機者，故亦作無機以究。以類分之，得氧化物、酸、鹼、鹽凡四類。
## 化學鍵
### 離子化合物
離子者，原質得、失其電子也，成之。一負離子，一正離子，互吸，成離子化合物也。世間之例，云鹽類。
### 共價化合物
原子共其電子，成鍵，謂之共價化合物。

## 另見
*元素
*混合物
*化學鍵
氯

**氯**者，化學元素也，符號為Cl，原子序十七，屬鹵素。色黃綠，敏於腐蝕，有毒。日本稱**鹽素**，蓋氯爲食鹽。

氯原子有七電子於外緣，按八隅體律，最外層電子之數不足八者，皆不固。故地球之上，氯原子難自安而易相合。以共價鍵合二為一，則成氯氣。合鈉而為氯化鈉，存於海水。溶於水，生鹽酸次氯酸也。

同位素凡十三，性穩者惟氯三十五、氯三十七，成三一之比。
## 史
氯性甚烈，故皆以化合物存於土水之中，氯化鈉(食鹽)是也。及一七七四年，瑞典化學家舍勒，以濃鹽酸與二氧化錳相混，始得氯氣。後法蘭西化學家貝托雷溶氯氣於水，見鹽酸生，氧亦出，遂以氯氣為氧化物。然以金屬、木炭等物雜氯氣，不能得當得之氧化物。其後，英化學家戴維以白熾木炭猶不能解氯氣，是故以氯為元素。謂氯水所出氧，實出於水也。

## 命名
初，清徐壽譯之為「綠氣」，蓋其色黃綠。後乃改呼「氯」。英語Chlorine，出於希臘文χλωρός，本謂綠色。
磷

**磷**者，一作**燐**，化學元素也，符號P，原子序十五，屬非金屬。

與氮同族，色或紅、或黑、或紫、或銀白，性燥、有毒。可製安全火柴、煙花、燃燒彈、化肥。

## 同素異形體
其色或紅、或黑、或紫、或銀白，何為？因其構異矣，此謂同素異形體。
* 黑磷（金屬磷）
** 構近石墨，善導電。
** 式常書P。
** 深黑屑狀。
* 白磷（黃磷）
** 式書P4
** 味臭、性毒。
** 淡黃半透之固體。於水難溶而於苯、乙醚易溶焉，貯於水中。
* 紅磷（赤磷）
** 共價巨分子。
** 式常書P。
** 鮮紅屑狀，無毒。
* 紫磷
** 層構，而異於黑磷。
** 式常書P。

## 同位素
其同位素有十三，自磷廿七迄磷卅九，性穩者獨磷卅一，餘者皆不安，常衰變而不存矣。
伏羲

**伏羲**，古之三皇，創世之神。**風**姓，一諱**宓羲**、**庖犧**、**包犧**、**伏戲**，亦謂**犧皇**、**羲皇**、**伏犧**，或曰伏羲即太昊、青帝，故後世稱曰「**太昊伏羲氏**」。燧人氏之子，母華胥氏，孕十二年而生。生於成紀，定都於陳。

傳伏羲人首蛇身，與女媧兄妹相婚，孕育萬民，其視天地萬物之變，做八卦，造文字也。复結繩為網，所以弋獵，而教之人漁，制瑟，以作曲。伏羲王一百一十一年，崩。

春秋時，有任、宿、須句、顓臾，皆為伏羲之後也。宓妃，伏羲氏之女，溺死於洛水中，遂為洛神。此言始見於唐。

## 其他
見於《封神演義》。

## 引據
*《史記·太史公自序》
*《三家注史記·三皇本紀》
*《禮記》
*《永樂大典》
*《左傳》

分類:先三代本紀
分類:華夏神話
烯烴

**烯烴**者，洋名Alkene，一譯**羸質**，官品也，其碳樞必有碳－碳雙鍵矣。屬非盈烴（俗謂之不飽和烴），分鏈、環兩類。

烯者，本指火之貌，此取希者稀少之意，表烯類之氫少於烷，加火旁而得。

若只有一雙鍵者，通式為：\rm C_nH_{2n}(n\ge2)

## 徵
原碳之其二稽以碳－碳雙鍵。

餘者間均稽以單鍵者，曰單烯烴。稽以雙鍵有兩對者，曰二烯烴。

## 常性
有官常究之物，是以其構易而狀多有獨者。
*熔沸：烯烴性躍，溫熔熱沸，液沸高低從原碳數也。
*狀：每官品之原碳數四者常蒸，其餘者多為液、固。

## 效性
*性穩而稍燥於烷烴，其雙鍵較烷烴之單鍵強，故其效常斷其雙鍵，生二單鍵。
*可加成。加氫者生烷烴，加鹵化氫者生鹵代烷。
寒武紀

**寒武紀**，地紀名也。肇於五億四千二百萬年前，訖乎四億八千八百萬年前。蓋顯生宙首闢此紀，而奧陶紀承其後。

## 概要

去今邈遠，地貌難詳。徒考知有巨陸峙焉，而散地綴於傍。彼時含生之類，皆潛育於淵。及氣候漸暄，海水漫衍，低隰盡沒，乃宜乎百昌繁息。是時始見介殼之屬，其蛻易化貞石，故遺骸多著於今。

紀之初，羣生驟繁，蕃變迅疾，充牣洋海，世謂之「寒武大孳育」也。
地質時標

**地質時標**者，又譯**地質年代表**、**地質時代表**。所以紀地球之往史、編造化之先後也。地質、古生物諸學，咸引以為準，藉以考地層之歲月，辨生類之始卒。

## 時標
自太初以來，鴻蒙肇判，歲月悠遠，不可以數計。今以百萬載為率，勒之為表，以識生靈之變。

## 釋名
夫地層之厚薄，與歲月之長久相表裏。古今之世，析為宙、代、紀、世、期、時。其命名取義，皆有所本，條列於後：

:**宙**
::**[[顯生宙]]**：希臘語謂「生類昭著」也。是時生靈繁衍，形跡彰明，化石可考。
::**[[元古宙]]**：謂「生類肇興」也。真核與多細胞之屬，始萌於此。
::**[[太古宙]]**：謂「始源」也。地殼初定，含靈濫觴。
::**[[冥古宙]]**：取義於希臘神話之冥府。時地表熾熱如獄，尚無完石，生類未見。

:**代**
::**[[新生代]]**：謂「近代生物」也。哺乳類與被子植物大盛。
::**[[中生代]]**：謂「中古生物」也。爬行類主宰之世。
::**[[古生代]]**：謂「邃古生物」也。無脊椎動物與魚類之世。

:**紀**
::**[[寒武紀]]**：寒武，威爾斯古名也。地層初現於彼，因以名之。
::**[[奧陶紀]]**：以英倫古部奧陶名之。
::**[[志留紀]]**：以英倫古部志留名之。
::**[[泥盆紀]]**：以英倫德文郡名之，地志家雅譯作「泥盆」。
::**[[石炭紀]]**：以地層富集煤礦名之。
::**[[二疊紀]]**：德國地層析為上下二重，故名二疊。俄國則謂之彼爾姆紀。
::**[[三疊紀]]**：初察德國地層，三分昭然，故名。
::**[[侏羅紀]]**：以歐、法、瑞交界之侏羅山名之。
::**[[白堊紀]]**：地層多白堊，色白而質輭，故名。
::**[[古近紀]]**、**[[新近紀]]**：舊稱第三紀。取「近代之始」與「近代之近」之義。
::**[[第四紀]]**：承前三代而名，人類生息於此。

## 年代比例

### 總論
夫天長地久，不可以數計。若假地球之歲為一載，則人類之所存，僅居半小時耳。

### 顯生宙
取顯生宙而詳述之：

### 新生代
取新生代而詳述之：

## 據
能量

**能量**，單稱**能**，一名**功權**，舊譯**能力**、**勢用**。能為作功之權。功量者，力、移同道，行之有距，其乘積計以功，而能量得矣。

能量之態有眾，曰動能、勢能、光能、熱能、聲能、核能、電能、化學能。其中動能與勢能之和，為機械能。

能量守恆律云：「能不自生，亦不自泯，其態可變，總量不變。」

分類:基礎之文
銀河

**銀河**、**雲漢**、**天漢**、**天河**、**河漢**、**漢津**、**天津**、**星漢**者，涵太陽系之棒渦星系也；橫居箕斗間，其長竟天。今謂**銀河星系**、**銀河系**；觀夫銀河，泱泱劃空，熠熠錚熒，宛銀爍之流川，故名銀河。

其南經傅說、魚星、天淵、天籥、天弁、河鼓，其北經龜星、貫箕，次絡南斗魁、左旗，至天津下，而合南道。乃西南行，又分而交匏瓜，絡人星、杵星、造父、騰蛇、王良、附路。閣道北端，經大陵、天船、卷舌而南，絡五車，經北河之南，入東井水位而東南行，絡南河、闕丘、天狗、天稷，至七星南而沒。凡經十有九宿。

恆星、星雲、星團所構，諸星回轉。徑蓋廿萬光年，厚蓋二千光年，星數四千億。郊夜晴則天河明。寬弧蓋有卅度，雖則有光，不能照物。今燈再浼之，故圜輿惟三停得睹。

黑洞核繫；銀盤漩渦，央厚垠薄。主臂蓋有四，夷謂：英仙臂、矩尺臂、盾十字臂、人馬臂。次臂又數：獵戶臂。

日居獵戶臂，去核三萬光年，週蓋二億年，繞以秒行五百里。

夷以兩星之鈹揣其齡有百又三十六億歲矣，老如當宙。

夫銀河泱漭，繁星瀚瀚，河盤得以結體，曷物力繫縛諸？曰或一超重黑洞居於核中，引抑諸星流離決溢荒野。

## 鄰

本星系群有涵半百星系。巨鄰者，夷曰：仙女座星系、三角座星系。

## 舊說

舊說以為宣王承厲王之烈，內有撥亂之志，遇烖而懼，側身修行，欲銷去之。天下喜於王化復行，百姓見憂，故仍叔作此詩以美之。

## 紀事

《竹書紀年》：周敬王十四年，漢不見于天。

《三輔黃圖》：秦皇都咸陽，決渭水貫都，以象天河。

## 民俗

《風俗通》：織女七夕當渡河，使鵲為橋。

《拾遺記》：太初二年，大月氐貢雙頭雞，四足一尾。帝置於甘泉故館，以餘雞混之，得其種類而不能鳴，諫者曰：「非吉祥也。」帝乃送還西域，雞反顧望漢宮而哀鳴。此雞未至月支國，乃飛於天漢。

《東觀奏記》：武帝好長生久視之術，宮中築望仙臺，勢侵天漢。

《野客叢談》：劉楨賦《素秋三七》，天漢指隅。人胥祓除國子水嬉。
九一一之禍

西曆二〇〇一年九月十一日，有賊自中東來，劫四客機，其二隳紐約世貿中心；一崩五角大樓，去其半垣；餘者欲襲白宮，乘者頑抗，卒不得行，乃墜於賓夕法尼亞。是役，罹難者凡二千九百七十七人，舉世震驚，是謂**九一一之禍**。

期年，五角大廈之修葺畢，築墓於西南，以悼逝者。二〇〇五年，又復建世貿中心之廈，曰自由塔，其高一千七百七十六呎者，獨立日之意也。

時多言此拉登所謀也，華府即時嘬兵，伐阿富汗，欲誅滅之。時隔四年，拉登晦認，舉世嘩然。

分類:美國紀事
正字通

《**正字通**》，字書之與《字彙》齊名者，二者常並稱也。《康熙字典》所據。明崇禎末國子監生張自烈撰。全十二卷，所收三萬三千五百四十九字。所分部首同《字彙》例，凡二百十四部。夫《字彙》失於簡，而《正字通》失於博。蓋其收字繁省失度，或引注疏漏，或字有並出。是其不足也。然較諸《康熙字典》之貴古賤今，時或不取俗字，則《正字通》之不嫌繁復，雅俗兼收尤為貴也。今有董琨整理、中國工人出版社一九九六年（丙子年）影印本，十六開精裝全一大冊，附四角號碼檢字，最便使用。
梅堯臣

**梅堯臣**，字**聖俞**，宣州宣城（今安徽）人。北宋詩人，世稱宛陵先生。其詩以深遠古淡為旨。有詩集《宛陵集》。

一〇〇二年生。其家務農且貧貧，少力學，能詩，與蘇舜欽齊名。屢試不第，後隨其叔居洛陽，以恩蔭補桐城主簿。

一〇三四年，任建德縣令。

年五十，逢上召試，賜同進士出身，任授國子監直講，遷尚書屯田都官員外郎。

晚年，同歐陽修共修《唐書》，書成未奏而卒。

## 引據
吳山

**吳山**在杭州上城區。其上景觀：青衣洞、感化岩、伍公廟、盤龍柱、寶成寺之屬。
斯德哥爾摩

**斯德哥爾摩**，瑞典之都也，華人或稱之「斯京」。地方五千四百公里，口七十九萬餘。為都三百餘年，據波羅的海之畔，夏溫而冬甚寒，文教甚盛，商亦甲於瑞典。以無戰之故，舊制猶存。

化學家諾貝爾生於此，故自一九零一年，每至諾氏大去紀念日，格致、醫、文、計之大成者集於此，瑞典王授之以獎於盛會，曰諾貝爾獎。


Stockholm-202-Riddarholmen von Rathaus-2005-gje.jpg
Stockholm-242-Rathaus-2005-gje.jpg
Stockholm-238-Rathaus-Birger Jarl-2005-gje.jpg
Stockholm-334-Marten Trotzigs Grand-2005-gje.jpg
Stockholm-342-Storkyrkan-Schloss-2005-gje.jpg
Stockholm-386-Storkyrkan-Drachentoeter Georg-2005-gje.jpg
Stockholm-424-Einkaufspassage-Sitzgruppe-2005-gje.jpg
Stockholm-548-Schaufensterpuppen-2005-gje.jpg
Stockholm-476-Nationalmuseum-2005-gje.jpg
張角

**張角**，鉅鹿人也。家世不可攷，生年不詳，卒於漢靈帝中平元年。《三國志通俗演義》曰，張角因入山採藥，遇一老人，碧眼童顏，手執藜杖，喚角至一洞中，以天書三卷授之，曰：「此名太平要術。汝得之，當代天宣化，普救世人。若萌異心，必獲惡報。」角拜問姓名。老人曰：「吾乃南華老仙也。」言訖，化陣清風而去。角得此書，曉夜功習，能呼風喚雨，號為「太平道人」。

中平元年正月內，疫氣流行，張角散施符水，為人治病，自稱「大賢良師」。角有徒弟五百餘人，雲游四方，皆能書符念咒。次後徒眾日多，角乃立三十六方，大方萬餘人，小方六七千，各立渠帥，稱為將軍；號曰：「蒼天已死，黃天當立；歲在甲子，天下大吉。」令人各以白土，書「甲子」二字於家中大門上。青、幽、徐、冀、荊、揚、兗、豫八州之人，皆供奉大賢良師之名。

中平元年春二月，張角自稱「黃天」、張寶自稱「地公將軍」、張梁自稱「人公將軍」，其部帥有三十六方，皆著黃巾，同日反叛。盧植破黃巾，圍張角於廣宗（今河北威縣）；後中郎將董卓征伐張角，久攻不克。

中平元年十月，張角先死，角弟張梁戰死於廣宗。皇甫嵩又破黃巾於下曲陽，斬寶，黃巾之亂遂稍平，乃戮張角其尸。大亂雖平，漢庭威卻不夕，靈帝未整頹勢，繼安樂。而諸郡亂世未靜，世族多強兵，割據之勢成焉。

## 據
* 《後漢書，本紀卷八，孝靈帝紀》
* 《後漢書，列傳卷七十一，皇甫嵩傳》
漢數字

夫**漢數字**者，中華計數也，先乎阿拉伯數字。今阿拉伯數字盛行，東亞諸國亦從之。然漢數字之大寫者行乎支票如故。

## 普數
漢數字，咸有大小寫之分，夫小寫，見乎日常之用；夫大寫，見乎商賈之簿，以免於竄改。

## 大數

按黃帝為法，數有十等。及其用也，乃有三焉。十等者，謂「億、兆、京、垓、秭、壤、溝、澗、正、載」也。三等者，謂「上、中、下」也。其下數者，十十變之。若言十萬曰億，十億曰兆，十兆曰京也。中數者，萬萬變之。若言萬萬曰億，萬萬億曰兆，萬萬兆曰京也。上數者，數窮則變。若言萬萬曰億，億億曰兆、兆兆曰京也。

上數、中數、下數者，今無用矣，代之以萬進法也。萬進法者，萬而進之。萬萬曰億，萬億曰兆，萬兆曰京，萬京曰垓，萬垓曰秭，萬秭曰穰，萬穰曰溝，萬溝曰澗，萬澗曰正，萬正曰載。今人皆用此法。

## 參
* 表數法
白堊紀

**白堊紀**者，考地之紀也。屬中生代之季，承侏羅紀而起，下啟古近紀。上距今一億四千五百五十萬年，下迄六千五百五十萬年，歷時凡八千萬載。厥地多含蜃灰，因以為名。

及至紀末，地火四起，塵霾蔽空，景光黯淡。由是草木不蕃，走獸絕穀而斃，百昌十滅其五，世謂之白堊紀末絕滅也。
天衛三

**天衛三**，亦稱**泰坦妮亞**者，天王星之衛星也。論及大小，居諸衛星第八，天衛之首。一九八六年，宇宙探測器旅人二號掠而考之。或有甲烷、冰者，而峽谷甚盈矣。
二〇一三年

## 大事
*一月四日，《南方週末》賀年辭為篡。原文曰「中國夢，憲政夢」，篡文曰「追夢」。篡文殊多誤焉，惟頌也已。或云廣東省宣傳部長庹震肆改，士林譏之者眾。
*一月十八，俄羅斯聯邦軍斃北高加索反亂者七人。
*一月十八，埃及頒行新憲草案，弱回教之勢。
*一月十七，美利堅合眾國以占情諜報渝其盟國，諸國有怨；乃稍改其政，然多從舊。
*一月十七，中華人民共和國以中央紀委、監察部司律法改革事。
*一月十七，朝鮮民主主義人民共和國邀大韓民國於正月和議，韓國不從，議遂寢。
*四月廿二日，四川省雅安震，九州聞而同濟之。
*四月三十，荷蘭王碧翠斯頒詔退位，子威廉-亞歷山大嗣。
*五月廿二，英皇家近衛團卒里格比見殺於倫敦伍爾維奇。枉法者，尼日利亞二回民也。
*五月廿三，瑞典都城斯德哥爾摩巡捕擅殺持械庶民，國人暴亂。
*五月廿四，朝鮮使勞動黨政治局常務委員崔龍海謁中國共產黨中央委員會總書記習近平，復呈朝鮮主金正恩國書。
*五月廿五，印度恰蒂斯加爾邦國大黨士人為盜賊所擊，傷亡六十有餘。

## 殁
*三月十日，日本聲優瀧下毅故，享年三十有七。
*四月八日，英國故首相戴卓爾壽而薨，享年八十有九。
*十二月二十五日，馬來西亞居鑾中華中學故校長陳詩聖車禍卒，享年七十有七。
## 兼查

* 是年大典卷首世事欄之存檔
二〇一四年

## 大事
*一月十七，瑞士法郎易歐元之價昇。
*二月五日，廣東火生，十七人死。
* 三月一日，暴徒聚昆明，斫殺無辜。
*三月十八日，中華民國大學生徒與團社同起事。
* 九月四日，豬油賈鬻餿水油於臺灣，劣油遂入市。
* 十月三日，香港有徒欲占中環，有司禁而生事。
* 十月七日，北朝鮮與南韓以炮互擊。
*十月八日，谷歌發安卓五。

## 歿
*一月廿三，大食王阿卜杜拉·本·阿卜杜勒-阿齊茲·沙特崩。壽九十。
*九月九日，湯一介卒。年八十七。

## 兼查

* 是年大典卷首世事欄之存檔
鈧

**鈧**者，舊譯**鉰**、**鏮**、**錹**，化學元素也，符號Sc，原子序廿一，屬過渡金屬。色白柔軟。常共生於釓、鉺，產少。主價正三。

## 同位素
同位素者三十七，性穩者獨鈧四十，其弗放射矣。
傅燮

**傅燮**，字**南容**，本字**幼起**，慕南容三復白珪，乃易字焉。身長八尺，有威容。北地靈州（今寧夏吳忠市境內）人也。生年不詳，卒於漢靈帝中平四年。
## 沖齡
*燮年少時，師事太尉劉寬。
*後舉孝廉。
*聞所舉郡將喪，乃弃官行服。
## 討平黃巾之亂
*後為護軍司馬，與左中郎將皇甫嵩俱討賊張角。
*傅燮素疾中官，既行，因上疏曰：「臣聞天下之禍，不由於外，皆興於內。是故虞舜升朝，先除四凶，然後用十六相。明惡人不去，則善人無由進也。今張角起於趙、魏，黃巾亂於六州。此皆釁發蕭牆，而禍延四海者也。臣受戎任，奉辭伐罪，始到潁川，戰無不尅。黃巾雖盛，不足為廟堂憂也。臣之所懼，在於治水不自其源，末流彌增其廣耳。陛下仁德寬容，多所不忍，故閹豎弄權，忠臣不進。誠使張角梟夷，黃巾變服，臣之所憂，甫益深耳。何者？夫邪正之人不宜共國，亦猶冰炭不可同器。彼知正人之功顯，而危亡之兆見，皆將巧辭飾說，共長虛偽。夫孝子疑於屢至，巿虎成於三夫。若不詳察真偽，忠臣將復有杜郵之戮矣。陛下宜思虞舜四罪之舉，速行讒佞放殛之誅，則善人思進，姦凶自息。臣聞忠臣之事君，猶孝子之事父也。子之事父，焉得不盡其情？使臣身備鈇鉞之戮，陛下少用其言，國之福也。」書奏，宦者趙忠見而忿惡。及破張角，傅燮功多當封，趙忠訴譖之，漢靈帝猶識傅燮言，得不加罪，竟亦不封，以為安定都尉。以疾免。

## 二度為官
中平四年，漢靈帝拜傅燮為「議郎」，乃朝廷重臣。中官不容燮，後遭趙忠等之誣陷，派道漢陽郡（今甘肅甘谷縣）為太守。漢武帝时，設河西四郡，羌人纷纷內遷，漢陽郡有羌人之聚居地。因漢靈帝之腐，引羌人反，燮体恤羌人，取松之策，亡之羌人「拜謝燮之恩」，纷纷歸附漢朝。爾後，燮續「廣開屯田，列置四十餘营」，羌人之亂遂平。

## 西羌造反
會西羌反，邊章、韓遂作亂隴右，徵發天下，役賦無已。司徒崔烈以為宜弃涼州。詔會公卿百官，崔烈堅執先議。傅燮厲言曰：「斬司徒(崔烈)，天下乃安。」尚書郎楊贊奏傅燮廷辱大臣。帝以問傅燮。傅燮對曰：「昔冒頓至逆也，樊噲為上將，願得十萬眾橫行匈奴中，憤激思奮，未失人臣之節，顧計當從與不耳，季布猶曰『樊噲可斬也』。今涼州天下要衝，國家藩衛。高祖初興，使酈商別定隴右；世宗拓境，列置四郡，議者以為斷匈奴右臂。結烏孫，起敦煌、酒泉、張掖，以（高）〔鬲〕婼羌，裂匈奴之右臂。」

今牧御失和，使一州叛逆，海內為之騷動，陛下臥不安寢。崔烈為宰相，不念為國思所以弭之之策，乃欲割弃一方萬里之土，臣竊惑之。若使左衽之虜得居此地，士勁甲堅，因以為亂，此天下之至慮，社稷之深憂也。若烈不知之，是極蔽也；知而故言，是不忠也。」帝從傅燮議。由是朝廷重其方格，每公卿有缺，為眾議所歸。

頃之，趙忠為車騎將軍，詔忠論討黃巾之功，執金吾甄舉等謂趙忠曰：「傅燮前在東軍，有功不侯，故天下失望。今將軍親當重任，宜進賢理屈，以副眾心。」趙忠納其言，遣弟城門校尉延致殷勤。延謂傅燮曰：「傅燮少荅我常侍，萬戶侯不足得也。」傅燮正色拒之曰：「遇與不遇，命也；有功不論，時也。傅燮豈求私賞哉！」趙忠愈懷恨，然憚其名，不敢害。權貴亦多疾之，是以不得留，出為漢陽太守。

初，郡將范津明知人，舉傅燮孝廉。及津為漢陽，與傅燮交代，合符而去，鄉邦榮之。津字文淵，南陽人。傅燮善卹人，叛羌懷其恩化，並來降附，乃廣開屯田，列置四十餘營。

時刺史耿鄙委任治中程球，程球為通姦利，士人怨之。中平四年，耿鄙率六郡兵討金城賊王國、韓遂等。傅燮知耿鄙失眾，必敗，諫曰：「使君統政日淺，人未知教。孔子曰：『不教人戰，是謂弃之。』今率不習之人，越大隴之阻，將十舉十危，而賊聞大軍將至，必萬人一心。邊兵多勇，其鋒難當，而新合之眾，上下未和，萬一內變，雖悔無及。不若息軍養德，明賞必罰。賊得寬挺，必謂我怯，羣惡爭埶，其離可必。然後率已教之人，討已離之賊，其功可坐而待也。今不為萬全之福，而就必危之禍，竊為使君不取。」耿鄙不從。行至狄道，果有反者，先殺程球，次害耿鄙，賊遂進圍漢陽。城中兵少粮盡，傅燮猶固守。

時北地胡騎數千隨賊攻郡，皆夙懷傅燮恩，共於城外叩頭，求送傅燮歸鄉里。燮子幹年十三，從在官舍。知傅燮性剛，有高義，恐不能屈志以免，進諫曰：「國家昏亂，遂令大人不容於朝。今天下已叛，而兵不足自守，鄉里羌胡先被恩德，欲令弃郡而歸，願必許之。徐至鄉里，率厲義徒，見有道而輔之，以濟天下。」言未終，傅燮慨然而歎，呼幹小字曰：「別成，汝知吾必死邪？蓋『聖達節，次守節』。且殷紂之暴，伯夷不食周粟而死，仲尼稱其賢。今朝廷不甚殷紂，吾德亦豈絕伯夷？世亂不能養浩然之志，：「浩然，天氣也。」食祿又欲避其難乎？吾行何之，必死於此。汝有才智，勉之勉之。主簿楊會，吾之程嬰也。」幹哽咽不能復言，左右皆泣下。王國(人名)使故酒泉太守黃衍說傅燮曰：「成敗之事，已可知矣。先起，上有霸王之業，下成伊呂之勳。天下非復漢有，府君寧有意為吾屬師乎？」傅燮案劒叱黃衍曰：「若剖符之臣，反為賊說邪！」

## 歿
中平四年韓遂麾左右進兵，臨陣戰歿。謚曰**壯節侯**。

## 據
*《後漢書 本紀 孝靈帝　劉宏　紀第八／中平四年》
*《後漢書 列傳 虞傅蓋臧列傳第四十八／ 傳燮》
潘多拉病毒

**潘多拉病毒**。其形，甚巨於病毒。體態亦世間獨有。度其長短，則一微米有餘，狀如滴水若微生然。今得遺傳子組序列兩千五百五十六，比之萬物，相擬者不及十一。學界奇之，疑似天演別枝也。中含鹼基對不下二百萬。公元二零一三年夏七月，此毒首見刊載。察之者，法蘭西二學人。
鈦

**鈦**者，舊譯**鐟**，化學元素也，符號Ti，原子序廿二，屬過渡金屬。色銀白，不溶於水，性穩抗蝕，王水氯氣之輩，亦奈之不何。

廣佈大地，豐度居各元素之十，地殼之中，百者有一。
## 性
質輕而堅，乃重要之材。其在空氣中生一氧化層，使其抗蝕。
## 同位素
同位素者二十八，自鈦卅八至鈦六二。性穩者有五，曰鈦四六，鈦四七，鈦四八，鈦四九，鈦五十。以鈦四八為盛。
## 得
鈦者何以得？蓋分四步：
* 一、將鈦礦還原至「海綿體」（透氣之態）；
* 二、製鑄錠，熔海綿體而得鑄錠；
* 三、初製，以錠製械，如坯、棒、板、片、條、管之類；
* 四、加工，加工之而成也。
## 用
二氧化鈦者，可造白顏料。

其抗蝕性優，貌美而質佳，可製電腦機殼。
釩

**釩**者，舊譯**鐇**，化學元素也，符號V，原子序廿三，屬過渡金屬。色銀灰，不溶於水。
## 同位素
同位素者卅一，自釩四十至鈦六五。性穩者惟釩五一矣。
## 得
欲得純者，當以鉀於高壓下還原五氧化二釩得之。大多者乃加工別礦之副物。工業者，亦以鋁，焦炭還原五氧化二釩得之。
## 用
五氧化二釩（V2O5）用作觸媒，以製陶瓷。
鉻

**鉻**者，化學元素也，符號Cr，原子序廿四，屬過渡金屬。色銀灰，不溶於水。

公元一七九七年，法國人路易·尼古拉·沃克朗察之。

## 同位素
同位素者廿八，自鉻四二至鉻六七。性穩者有三，曰鉻五二，曰鉻五三，曰鉻五四。

## 得
可煉鉻鐵礦（Chromite，(Fe,Mg)Cr2O4）得之。
## 用
可製不鏽鋼、自動車零件、工具、磁帶、錄像帶之類。鍍鉻可防鏽，堅而貌美也。
## 性
其氧化物鉻酸根者（CrO42-）色黃。重鉻酸根者（Cr2O72-）色橙。Cr3+者色淡綠，Cr6+者有毒矣。
銣

**銣**者，化學元素也，符號Rb，原子序三十七，屬鹼金屬。質輕軟，色銀白，遇氧即啞，其性似鈉鉀。
## 性
熔點低、質軟，性似於鉀，尤烈之，遇氧即啞。較諸鈉、鉀，遇水反應更烈，爆而生火，並釋氫、生氫氧化銣。

易并鹵族、氧族元素而生化合物。熔融狀態下，可還原鹽以得金屬，對有機物之還原作用甚強。易并氧而生氧化銣。

銣者具暴性、易燃，須以汽油、煤油小心存之，免致災禍。

## 同位素
同位素者四五，自銣七一至銣一〇二。性穩者銣八五矣。餘者皆具放射性。
德克薩斯州

**德克薩斯州**，或曰**德州**，別號**孤星州**。美利堅合眾國一州也，治奧斯汀。口兩千二百萬餘。本美洲土著諸部落聚集之地。西歐列強既興，探得其地，屢以傳教士殖民，多筑教堂。一八二一年，墨西哥自西班牙獨立，德克薩斯歸屬墨國。以地廣人稀故，遊牧土著屢犯其境，墨國乃發殖民令，以良田相許。至一八三六年，有口三萬八千餘。是年，美利堅殖民者立德克薩斯共和國，都布拉索斯河畔之華盛頓。一八四五年，為美國所并。次年，美墨戰爭起。美利堅大勝，擴其西疆至格蘭德河。一八六〇年大選，共和黨魁林肯勝，次年即位，是為十六世總統。州民意悻然，遂復獨立，入美利堅聯盟國。須臾，南北戰爭起。一八六五年，聯盟國敗亡，合眾國駐兵於此。一八七〇年，復為州。

二十世紀初，始產石油。起一九三〇年，美國農商業大衰，州民背井離鄉者眾，北遷、西遷，至第二次世界大戰乃止。

州境有要邑奧斯汀、休斯敦、達拉斯、聖安東尼奧、沃斯堡、埃爾帕索。

今則有林頓·約翰遜太空中心在茲。
錳

**錳**者，化學元素也，符號Mn，原子序廿五，過渡金屬。色銀白，性堅而脆。受潮則緩蝕，其粉遇水則解，生氫氣。夫大塊之中，不以單質而存，多見諸礦石，如軟錳礦、硬錳礦、菱錳礦者。
## 性
錳之單質，有同素異形體多種。質堅而脆，其性活潑。常溫之錳，無鐵磁性，然其離子，及一部之合金，則具順磁性。其化合價多變，自負三至正七皆有，以正二、正四、正七為常見。

冶煉時，融錳於鐵，可俾之愈韌愈強；所得合金稱錳鋼，至為堅韌，多用於軌轍、甲冑之類。

## 同位素
錳有同位素數十，性穩者獨錳五五而已。餘者皆具放射性，其中以錳五三壽命最長，其半衰期逾三百萬年。
## 用
錳之大用，在乎冶金。十之八九，用於鍊鋼；以脫硫、去氧，並製合金，若鋁、銅合金之屬。

其化合物，亦廣為所用。若二氧化錳，為乾電池正極之材，亦可作催化劑，可爲棕色之丹粉。高錳酸鉀，乃強氧化劑，常用於實驗室，或作消毒、漂白之劑。諸微量元素，錳亦生物所必需者也。
## 辨名
錳，日文又譯**滿俺**，德語mangan之音譯也。

## 據
鈷

**鈷**者，舊譯**釦**，化學元素也，符號Co，原子序廿七，屬過渡金屬。色銀白，不溶水，具磁性。

廣佈大地，但豐度小，地殼之中，百萬者只廿三。
## 性
具磁性。性似鐵鎳。
## 同位素
同位素者四十，自鈷四七至鈷七五。性穩者獨鈷五九矣。

鈷六十者，γ射線之放射源也，以中子擊而得之。釋二射線，其能量分別為一點一七、一點三三電子伏特矣。
## 用
可製合金。
新南威爾士州

**新南威爾斯州**者，澳大利亞一州也，治雪梨市，口七百三十萬，地十二千萬畝有餘，為澳國之首。

一六〇六年，荷蘭航海者威廉·楊森探得此地，呼之**新荷蘭**。一七七〇年，英吉利航海者詹姆斯·庫克亦然，呼之**新威爾士**。一七八八年，英國人抵今雪梨，據之，自此始有歐洲殖民。至一八四〇年，大英國屢逐其囚於此。一九〇一年，諸殖民地合為澳大利亞聯邦。雪梨、墨爾本，各爭為其都。乃取折中之策。一九一一年，新南威爾斯州割地千畝，設澳大利亞首都領地。二七年，遷都堪培拉。

新南威爾斯州南鄰維多利亞州、塔斯馬尼亞島，東南有同屬英女王維多利亞之臣屬國新西蘭，西有南澳大利亞州，北鄰昆士蘭州。

州境有要邑雪梨、紐卡索、臥龍崗。

分類:澳大利亞地理志
一九四五年

## 大事
* 雅爾塔會議。
* 羅馬尼亞立。
* 聯合國立。
* 波茨坦會議。
* 杜魯門命美國空軍擲原子彈於廣島、長崎。
* 中蘇友好同盟條約成。
* 軸心國敗，二戰終。
* 蘇聯擒滿洲國皇帝溥儀於瀋陽。
* 印度尼西亞自荷蘭獨立。
* 越南自法國獨立。
* 中國國民黨、中國共產黨簽署《雙十協定》。
* 蒙古人民共和國自中華民國獨立。
* 台灣光復。
* 南斯拉夫聯邦民主共和國立。
* 世界金融組織立。

## 生

## 卒
* 富蘭克林·德拉諾·羅斯福，美國總統，過世。
* 貝尼托·墨索里尼，意大利總理，被處死。
* 阿道夫·希特勒，德國納粹黨魁，自殺。
* 郁達夫，中國作家，被日本憲兵暗刺。
* 皮埃爾·賴伐爾，維琪法國總統，被處死。
* 喬治·巴頓，美國將軍，車禍死。
鎳

**鎳**者，化學元素也，符號Ni，原子序廿八，屬過渡金屬。色銀白，不溶於水，具有磁性。Ni2+離子色綠。
## 性
具磁性。

性堅而韌，延性佳，乃重要之材。

曝之空氣，弗氧化矣。

其化合物有毒。
## 同位素
同位素者卅一，自鎳四八至鈷七八。性穩者有五，曰鎳五八，曰鎳六十，曰鎳六一，曰鎳六二，曰鎳六四，以鎳五八為盛，三者有二。
## 得
灼鎳礦、還原可得。
## 用
* 鑄幣
* 製合金
* 製鹼性電池
一氧化碳

**一氧化碳**，式記**CO**，碳氧各一，合為分子，非官品也。常溫壓時氣，輕於空氣。無色、無嗅、無味，屬劇毒。凡其濃度過三十五百萬分率者，人吸之則中毒而死，蓋其與血紅蛋白相附之力強於氧與血紅蛋白相附之力，一氧化碳一入血，則附於血紅蛋白而不得脱矣。血紅蛋白於是不能附氧。故所謂"一氧化碳中毒"者，實缺氧而死也。甚不易溶於水，啻容於氨水。
一氧化碳乃含碳物之燃燒不全，抑或氧氣不足所致。

## 性
泮於零下二百零五度，沸於零下一百九十二點五度。其摩爾質量為二十八，稍輕於空氣。易燃，燃之則出青火，氫氣亦然。昔法國人de Lassone嘗取氧化鋅及碳，合而煮之，以製一氧化碳。然一氧化碳之火與氫氣之火皆青，故de Lassone誤以為氫。後William Cruikshank乃知此氣實碳、氧所生之化合物也。

分類:氧化物
晁衡

**晁衡**，又作**朝衡**、**胡衡**，字**巨卿**，東洋日本人也。生於文武天皇二年〈西元六百九十八年〉，卒於寶龜元年〈西元七百七十年〉。開元初，日本王聖武遣其臣粟田副仲滿來朝，請從諸儒授經。仲滿慕華，不肯去。後學漢文，得以前唐。其名之源，眾說紛紜。《全唐詩・七百三十二》有『易姓名曰朝衡，歷左補闕，久之歸國。後赴詔書歸唐，客死於唐』之說，又有雲『帝喜其文采，賜名晁衡』。日本名**阿倍仲麻呂**。父船守，有說為孝元天皇之後，爲中務大輔。

其少聰敏，好讀書。年十六，選爲遣唐留學生，赴唐學問。開元中，擧進士，仕洛陽司經校書，遷左拾遺。闕以其文采，又授左補闕，常侍于御前。後遷祕書監，兼衞尉卿。其對唐忠孝有之，勸鑒真赴日本說佛，可以推敲之。
肅宗即位時，擢左散騎常侍、安南都護，至光祿大夫，兼御史中丞、北海郡開國公，食邑三千戶。

衡性好學，能詩賦。李白、王維等人皆同其神交，友多也。天寶中，遣唐大使藤原清河至唐，上命接之。及清河還，以思郷故，衡亦奏稱欲歸。上許之，因命爲使。王維、包佶、趙驊等，皆作詩相送。衡亦賦律詩曰：「銜命將辭國，非才忝侍臣。天中戀明主，海外憶慈親。伏奏違金闕，騑驂去玉律。蓬萊郷路遠，落木故園林。西望懷恩日，東歸感義辰。平生一寶劍，留贈結交人。」既而至明州，與唐人別。衡望月，悵然詠和歌曰：
  天の原 ふりさけみれば 春日なる 三笠の山にいでし月かも

是歌見錄于《小倉百人一首》，倭人凡黃髮垂髫，皆能詠之。

海上遭風，漂泊安南。長安之人紛紛言，曰衡已卒。李白聞之，愀然而歌曰：「日本朝卿辭帝都，征帆一片繞蓬壺，明月不歸沈碧海，白雲愁色滿蒼梧。」是詩亦多有傳頌。過十二載，又複歸唐。次年，安綠山反，海上艱險，遂不復言歸。

大曆元年正月，卒，年七十。代宗贈潞州大都督。

衡在唐凡五十餘年，身雖榮貴，思郷不已，言及郷國，未嘗不悽惻也。曾有無題詩賦：
  慕義名空在　愉孝忠不全　報恩無有日　歸國定何年

日本朝中上下，亦多念之。大曆十四年，日本天皇敕曰：「前學生阿倍朝臣仲麻呂，在唐而亡，家口單乏，葬祭有闕。其賜東絁百匹、白綿三百屯」開成元年，因命遣唐使，贈正二位，日本天皇又詔曰：「故留學問贈從二品安倍朝臣仲滿，身涉鯨波，業成麟角，詞峰聳峻，學海揚漪，顯位斯昇，英聲已播，如何不憖，莫遂言歸。唯有掞天之章，長傳擲地之響。追賁幽壤，既隆於前命，重敘崇班，俾給於命詔。」

衡之故事，顯中日二國邦交之密，史家政客多引爲美談。
中山高級工商職業學校

**中山高級工商職業學校**，略云**中山工商**，私立技職學府也，以「負責、細心、耐心、坦承、自動、領導」為訓，其塾內師工商文理之學也，在高雄市大寮區。

## 史
民國四十六年肇於高雄，時名曰中山中學。夫中山者，紀孫文以名之，設文理科，後惡管以荒於業。六十四年，易名中山高級工商職業學校，以成今其生之廣，冠絕臺灣。

## 科系
現有科系凡十三，曰應用外語科，曰電子科，曰資訊科，曰觀光事業科，曰餐飲管理科，曰機電科，曰汽車科，曰幼保科，曰美容科，曰商業經營科，曰資料處理科，園藝技術科，曰多媒體技術科。別設綜合職能科，高中部暨綜合高中部。

## 它典
*中山高級工商職業學校
林彪

**中華人民共和國元帥林彪**，本名**育蓉**。字**陽春**，一字**祚大**。號**毓榮**，小字**春兒**。湖北黃州人也。父明卿，事商。彪在陣，武功赫赫，勇冠三軍。時國共內戰，彪引四野軍橫行九州，蔣中正深服之，嘉曰「當代韓信」，復號曰「魔鬼」。天下既定，益居高位。
## 生平
彪以光緒三十三年誕。幼穩正少言，機智聰慧，鄉閭皆奇之，以為大器。會五四之風日盛，彪深為所覺，亟入中國社會主義青年團。民國十四年，入粵，習兵法於黃埔。間入中共，易名為“彪”。時中山北伐，彪奉命參戰，及國軍破武漢，擢二十五師七十三團某排排長。民國十六年，國共反目，蔣黨屠赤，彪遂同聶榮臻、周士第舉義於南昌，十月兵敗，隨朱德、陳毅潰退閩、粵、贛、湘諸省。民國十七年，舉義湘南，任中國工農紅軍第一師一營二連連長。四月會師井岡山，以其指揮有方，沉穩果決，擢中國工農紅軍第四軍某團團長。
### 戰爭之魔鬼
民國十八年，將第一縱隊討贛南、閩西。觀毛澤東不拘教條、深謀遠慮，必為天下人，遂力挺澤東任軍委書記。時雖赤旗遍地、義兵四起，然國民軍甚眾，紅軍日窘。彪乃悺書之澤東曰：紅旗可打多久？毛茲為此文《星星之火可以燎原》以抨之，彪意乃決。
民國十九年，年方廿三，即屢立大功，擢紅一軍團第四軍軍長。澤東以為才，身教導提拔之，至民國二十一年，既帥紅一軍團矣。
彪善奇襲，戰前必慎備。逢團練亂兵，即併數軍猛攻，團練怯懦，不敢與戰。彪幾全勝，名震紅軍，中正稱之為：戰爭之魔鬼。眾皆欽佩，舉彪中共紅一方面軍總前委委員、中共蘇區中央局委員、中華蘇維埃共和國第一、第二屆中央執行委員和中央軍事委員會委員。
民國二十三年，湘贛蘇區屢失，紅軍長征。彪乃將紅軍主力，旋破蔣兵封鎖四重，強渡烏江。民國二十五年，澤東糾王明之左遵義，故深孚眾望，總督紅軍。及紅軍初戰失利，彪疑澤東之能，嘗議中央以彭德懷易澤東之位。澤東聞之大怒，乃嚴斥林彪。

### 揚名內外
及紅軍至陝北，領抗日紅軍大學校長，頗有能名，會紅軍改編，任國民革命軍第八路軍第一一五師師長，兼中共中央革命軍事委員會及軍委前方分會委員。遂東征華北。
民國二十六年，日本軍大同，南下平型關。命彪截之，以地利設伏伺敵。彪命軍士蔽於平型關東，又遣騎兵佯攻靈丘以惑敵軍而保本部側翼，是夜令軍士負雨會國軍。日本軍以國軍憚其武勇而不敢伏，故攜輜重直入平型關。伏兵既出，日軍臨敗陣猶無懼色，奮勇而戰。團城國軍不敢於戰，乃逃。日軍一部之圍遂解，而餘部一千餘眾蒙八路分割包圍，盡討死，無一投降。彪以此戰威九州而名海外。
既勝，轉戰於晉。以著所繳敵軍大衣故，為晉軍誤傷，遂留頑疾，乃赴蘇醫治，籍蘇聯軍。時蘇德大戰，彪料德軍攻略而告斯大林，斯氏甚奇之，以為將才。
### 橫掃九州
民國三十年，彪歸國，與周恩來會蔣於西安，三十二年七月，返延安，主中央黨校，三十四年，中共七大推彪中央委員，八月舉彪為中央軍事委員。會日本戰敗，命彪入山東。及至濮陽，遷東北局書記。彪觀滿洲之勢，移書中央，主收兵蓄勢，簡短戰線，以期反攻。中央許之。著滿洲軍備獨創“三三”陣，進守自如，眾寡咸宜。三十五年二月，破國軍八十九師於秀水河子。滿洲守軍莫不惶恐。彪牧滿洲軍事，以睦練兵為要。恃蘇聯後援，圍城奪地，招兵納卒，得數十萬之眾。三下江南，四保臨江，國軍處處受襲，不得合兵以伺。三十七年七月，主席命彪虎吞全滿，彪意不決，中央再令，彪乃以錦州內外咽喉，故奇襲之，破國軍西進之眾遼西，下瀋陽，迫長春國軍倒戈，滿洲已盡為彪所得也。時滿洲國軍四十七萬，盡為所殲，彪致百萬之勢，蔣黨之敗局就此而定矣。
三十七年十一月入關，圍平津。乃令劉亞樓將三十四萬之眾破天津，滅蔣兵十三萬，絕北平守將傅作義所部四十餘萬南退之路。傅恐北平毀於大戰，乃降。平津遂破而華北盡收矣。
三十八年春，彪所部南下，乃領華中軍區司令員、中南局書記。六月渡江，破湘、貴、贛、粵、桂，連收五省。下瓊州，士氣大振，所督之陣，悉屬經典，至今參考，仍有裨益。
會民國覆滅，彪患頑疾，赴蘇聯靜養。公元一九五一年，歸國修養，十一月，擢中央軍委副主席。一九五四年，擢副總理，國防委員會副主席。公元一九五五年授元帥軍銜。
### 殞命漠北
公元一九五八年，起教條主義之爭，彪等元功，多為所傷。公元一九五九年，毛彭見背於廬山，主席盡撤彭德懷軍務，以彪替之，乃擢國防部長。公元一九六四年，毛澤東立彪為儲。公元一九七一年，張春橋、姚文元勢漸熾，彪以二人陽奉革命，實害天下，乃陰與子立果、周宇馳、于新野、李偉信等謀，欲除春橋、文元以自固。彪斥毛澤東行暴秦之政，動亂十載，黎庶苦之。當廢澤東以謝天下。是為五七一工程。未遂，走蘇聯，機墜蒙古溫都爾汗，薨，年六十四。屍伏原上。澤東聞之歎曰：「天雨娘嫁，奈何！」公元一九七三年，中共除林彪黨籍。公元一九七四年，江青等批林批孔，訐彪、孔子、周公。嗣鄧公反正，諸人持昭雪彪。鄧公不許，及後議彪者皆無果。二十世紀九十年代以降，輿論漸寬，醜彪者益鮮。彪少時頗習儒門之道，與親舊書嘗引聖賢言。既貴，室中恒懸一聯：「悠悠萬事，唯此為大，克己復禮。」

## 家室
彪凡三娶，妻汪氏，無子。妻張氏，育一女。妻葉氏，得一子一女。
### 子
*林立果
### 女
*林曉霖
*林立衡
## 據
*《五七一工程紀要》
分類:湖北省列傳